«Apple» компанияси Хитой заводида «iPhone»нинг роботлар орқали йиғилишига норозилик билдирди - Zamin.uz\nХитой ОАВнинг ёзишича, «Apple» компанияси «Foxconn» заводларида «iPhone»ни йиғиш сифатидан норози. Илгари уларни қўлда йиғишарди, аммо Хитой заводи яқинда роботлаштирилган тизимга ўтди, Бу ҳақида «Iguides.ru»га асосланиб «Kun.uz» хабар бермоқда.\nМаълум бўлишича, «Apple» муҳандисларига монтаж ишлари давомида йўл қўйиладиган камчиликлар ёқмайди. «Apple» хатолар даражаси минимум 0,02 миллиметр бўлишини талаб қилади, роботлар эса 0,05 миллиметргача хато қилишади. Бундан ташқари, роботлар, одамлардан фарқли равишда фақатгина шурупларни айлантиришдек осон ишларни бажариши мумкин.\n«Foxconn» ўз заводларида ўзи яратган роботлардан фойдаланади. Улар «Foxbot» деб аталиб, автомобиллар ва мотоцикллар йиғиладиган механизмлар асосида яратилган. Улар бажарадиган ишлардаги аниқлик жажжи қурилмаларни йиғиш учун етарли эмас.\nЯнгиликлар » Технология » «Apple» компанияси Хитой заводида «iPhone»нинг роботлар орқали йиғилишига норозилик билдирди


Интернет фойдаланувчилари спортни қизғин муҳокама қилишмоқда\nЎзбекистонлик Денис Истомин жаҳоннинг энг кучли теннисчиларидан бири Новак Жоковични мағлуб этгани интернет фойдаланувчилари орасида қизғин муҳокама қилинмоқда 20.01.2017, Sputnik Ўзбекистон\n11:03 20.01.2017 (янгиланди: 17:02 20.01.2017)\nЎзбекистонлик Денис Истомин жаҳоннинг энг кучли теннисчиларидан бири Новак Жоковични мағлуб этгани интернет фойдаланувчилари орасида қизғин муҳокама қилинмоқда\nТОШКЕНТ, 20 янв — Sputnik, Дилшода Раҳматова. Ўзбекистонлик теннисчи Денис Истомин ўзининг шов-шувли ғалабаси билан интернетда ҳафта қаҳрамонига айланмоқда. Кечанинг ўзида интернет фойдаланувчиларининг аксарияти Истоминга бевосита боғлиқ статусларни ўз саҳифаларида эълон қилишга улгурдилар.\nЭнг қизиқ фикрлар ва статусларга қолдирилган изоҳларни эътиборингизга ҳавола қиламиз.\n"Ўзбекистон" каналида ҳам Денис, "НТВ"да ҳам Денис, РенТВда ҳам Денис"…\n"Ичкарида ким ўтирибди? Футболчилар?? Чиқар ҳаммасини! Қани-қани, Денис ака, ичкарига" — дея ҳазил статусни эълон қилган ўзининг facebookдаги саҳифасида Дима Қаюм исмли фойдаланувчи.\n"Шу босқичнинг ўзидаёқ 100 000 доллар атрофида ютгандан кейин тўўрда ўтирадида", дея изоҳ қолдирган Қаюмнинг статусига Али Али никли фойдаланувчи.\n"Футболчилар қайда? Уларни боксчилар чиқариб юбордию", дея ўз фикри билан бўлишган яна бир фойдаланувчи.\n"Футболчилар дейсизми? Уларни анчадан бери ҳеч ким эсламайди-ю. Ҳа, уларнинг ўрнини боксчилар эгаллади. Мана энди теннисчи ҳам қўшилди", дея юқоридаги изоҳга қўшилади Қалдирғоч никли фойдаланувчи.\nИстоминнинг ғалабасини ўз ғалабасидек қарши олганлар ҳам кўпчиликни ташкил қилади.\n"Офарин, Денис!!! Бу эслашга арзигулик ғалаба бўлди! Сиз учун чексиз хурсанд бўлдим. Ҳаётингизнинг қолган қисми шоду-хуррамликда ўтиши тилакдошиман! Офарин! Гап йўқ", — дея ўз туйғуларини изҳор қилган Жумадилла Усманов.


Стажер-тадқиқотчи, таянч докторант ва докторант\nСтажер тадқиқотчилик – ишлаб чиқаришдан ажралган ҳолда мутахассисликни чуқур ўрганиш ва илмий изланишлар олиб бориш учун олий таълим муассасаси ёки илмий ташкилотда ташкил этилган илмий даражали кадрларни тайёрлаш бўйича тегишли ихтисослик бўйича таянч докторантурага тайёрлов босқичидир. Унинг якуни бўйича илмий даража берилмайди, балки таянч докторантурага керакли билим ва кўникмалар ўзлаштирилади.\nТаянч докторант ва докторантнинг фарқи олий таълимдаги бакалавр ва магистр сингари бўлиб, тизимда фақат докторант деган тушунча ишлатилади, таянч докторант тушунчаси ишлатилмайди.\nОлий таълимдан кейинги тизимда умумий таҳсил олаётганларнинг барчаси изланувчи дейилади.\nИзланувчи илмий фаолиятга тегишли бўлмаган ташкилот, корхонада ишлаган ҳолда мустақил изланувчи сифатида расмийлаштириб, илмий изланиш олиб бориши мумкин. Ариза ҳужжат топширилаётган ОТМ ёки илмий ташкилот раҳбари номига ёзилади.\nДокторантура босқичларига қабул йилда бир маротаба – сентябрь ойида эълон қилинади, октябрь ойига қадар ҳужжатлар қабул қилинади. Ноябрь ойида имтиҳон ўтказилади ва декабрда қабул бўйича якуний қарор чиқарилади. Ўқиш жараёнлари январь ойидан бошланади.\nКвоталар ОТМлар, илмий ташкилотларга юқори турувчи вазирлик ва идоралар берадиган буюртма асосида шакллантирилади. Сўнгра Инновацион ривожланиш вазирлиги томонидан квоталар илмий ташкилот ва ОТМларга тақсимланади.\nИлмий изланувчиларга белгиланган тартибда стипендия тўланади.\nИзланувчи илмий ишни белгиланган вақтда ҳимоя қилмаса ёки умуман ҳимоя қилмаса, тўланган стипендия қайтарилмайди. Аммо илмий раҳбарга ва илмий маслаҳатчиларга нисбатан чора кўрилиши белгиланган.\nИзланувчи илмий ишни ўқиш муддати тамом бўлишидан камида 6 ой олдин ҳимоя қилса, илмий раҳбар ва консультантларга коллегиал орган қарори билан ОТМ ёки илмий ташкилотнинг бюджетдан ташқари маблағлари ҳисобидан меҳнатга ҳақ тўлашнинг энг кам миқдорининг 5,3 бараварида мукофот тўланади.\nДокторантура таҳсили давомида изланувчи шахсий иш юзасидан хорижий давлатларга бориши керак бўлса, буни тегишли тартибда раҳбариятни хабардор қилган ҳолатда, таъминланмаган таътил ҳисобидан амалга ошириши мумкин. Аммо илмий изланиш билан бевосита боғлиқ бўлган конференция, симпозиум, илмий тадбирлар бундан мустасно.\nИзланувчи узоқ муддат бетоб бўлса, туғруқ ҳолати бўлса, академик таътил берилади.


АҚШда навбатдаги фитна: безорилар қабристондаги қабр тошларни бузиб ташлашди\n14:58 / 27.02.2017\nАҚШнинг Пенсильвания штатининг Филадельфия шаҳридаги яҳудийлар қабристонига безорилар ҳужум уюштиришган. Бу ердаги қабртошлар ағдарилган ёки зарарлангани аниқланган, деб хабар қилмоқда Associated Press агентлиги.\nЯкшанба, 26 февралда қабристонга келган эркак полицияга қўнғироқ қилиб, шундай ачинарли ҳолатга дуч келгани ҳақида хабар қилган.\n"Биз атрофни кўздан кечирганимизда яна юзга яқин қабр тошларнинг ағдарилганига гувоҳ бўлдик", — дея маълум қилган полиция вакили. Айни вақтда, ABC6 телеканали 500та қабртошга зарар етказилгани ҳақида хабар қилган. Ҳуқуқ-тартибот идоралари ушбу жиноятни ваҳшийлик ҳолатлари деб ҳисобламоқда.\nАгентликнинг қайд этишича, бу сўнгги бир ҳафта мобайнида содир этилаётган иккинчи шу каби жиноятдир. Аввалроқ, безорилар Миссури штати қабристонидаги қабр тошларини бузиб ташлашган эди.


Илҳом Неъматов: Марказий Осиёдаги интеграция, маслаҳат учрашувлари ва сув муаммолари ҳақида - Zamin.uz\nБундан ташқари, сувни тежаш ҳақида ўйлашимиз керак. Ўтган йилнинг декабрь ойида Ўзбекистон президенти тегишли тузилмалар билан учрашув ўтказди. Ўшанда у сувни тежаш борасидаги тажрибани ўрганиш учун ривожланган давлатлар билан яхши алоқаларни ўрнатиш вазифасини қўйди. Яъни, сувни тежайдиган технологияларни жалб қилишимиз керак, шу жумладан томчилатиб суғоришни ҳам. Бу қишлоқ хўжалигини, саноатни ва албатта аҳолини сув билан таъминлашда жуда муҳимдир. “Замин” янгиликларини “Youtube”да кузатиб боринг\nКомилов: Ўзбекистон ва АҚШ ўртасида «катта муаммоли масалалар» қолмади\n3-02-2020, 16:41, Жамият\n14-04-2018, 20:24, Жамият


Хабиб Нурмагомедов жангдан сўнг таъсирли нутқ сўзлади / Olamsport.com\n25 окт 02:20\nХабиб Нурмагомедов жангдан сўнг таъсирли нутқ сўзлади\nЕнгил вазн тоифасида UFC чемпиони Хабиб Нурмагомедов Жастин Гэтжига қарши жангдан сўнг ўз фикрларини билдирди.\n“Мени қўллаб турганларнинг барчасидан миннатдорман. Хавьер Мендесга алоҳида раҳмат айтаман. Уни жуда қаттиқ яхши кўраман. Бу фаолиятимдаги сўнгги жангим бўлдим. Онам отам вафотидан сўнг бошқа жанг қилмаслигимни илтимос қилди ва мен онамга берган ваъдамни бажараман. Мен UFC`дан битта нарсани сўраган бўлардим. Сешанба куни янгиланган UFC`нинг вазн тоифасидан қатъий назар рейтингида мени биринчи рақамли қилишингиз керак. 13-0. UFC'да енгилмас чемпион бўлдим. Вазндан қатъий назар энг кучли жангчи бўлишга ҳақли бўлдим деб ўйлайман. Менга шунча шароитлар яратиб бергани учун UFC раҳбариятига миннатдорчилик билдираман. Гэтжига ҳам раҳмат айтаман.\nУ бир неча йиллар аввал менга вазн ташлашда катта ёрдам берган. Барчага раҳмат. Бу жанг отамнинг орзуси эди. Мен отамнинг истагини бажара олдим деб ўйлайман. 2008 йилда энди фаолиятимни бошлаганимда ҳамда 2012 йилда UFC билан шартнома тузганимда менга ҳеч ким ишонмаганди. Мен оддий қишлоқ боласи эдим. Доғистондан бу ергача келдим. Дастлаб бундай чемпион бўлиш умуман ҳаёлимда ҳам бўлмaганди, биз отам билан фақат олға интилдик. Қачонлардир бу даражага чиқишимни ҳеч қачон тасаввур ҳам қилмаганман. Ота-онангизни борлигида қадрига етинглар. Менда фақатгина онам қолди. Энди бор эътиборимни онамга қаратмоқчиман”, - деди Хабиб.\nХабиб Марадонанинг ўлимига муносабатини билдирди 0\n"Хабиб Нурмагомедов ҳеч қаерга кетмаган. Юз фоиз" 0\nНурмагомедов Конор жанг қиладиган оқшомда октагонга кўтарилади 0\n25 окт 02:26:10\nXabib super jangchi. U shu bilan birga juda yaxshi inson. Xabib UFC dan ketgan taqdirda ham doim N1 bo'lib qoladi✊✊✊✊\n25 окт 02:24:17\nGap yöq shu yeri yoqti... Ota - Onani borida qadrlashimiz kerak...


Кўчмас мулк ижара шартномалари солиқ органларида...\n29.12.2018 13:33 0 1320\nЎзбекистон Республикаси Президентининг 2018 йил 25 майдаги ПҚ-3741-сон «Низоларнинг олдини олишга қаратилган институт сифатида нотариат тизимини янада такомиллаштириш чора-тадбирлари тўғрисида»ги қарорига асосан 2019 йил 1 январдан бошлаб ижара шартномаларини давлат солиқ хизмати органларида мажбурий ҳисобга қўйиш тартибини ўрнатиш орқали кўчмас мулкни ижарага бериш ва текин фойдаланиш шартномаларини мажбурий нотариал тасдиқлаш бўйича талаб бекор қилинди.\nКўчмас мулк ижара шартномалари Ўзбекистон Республикасининг Фуқаролик кодексида белгиланган тартибда тузилади ва давлат солиқ хизмати органларида бепул тарзда мажбурий ҳисобга қўйилади.\nЎзбекистон Республикаси Фуқаролик кодексининг 612-моддасига мувофиқ уй-жойни ижарага бериш шартномаси ихтиёрий шаклда беш йилдан ортиқ бўлмаган муддатга тузилади. Агар шартномада муддат кўрсатилган бўлмаса, у беш йилга тузилган ҳисобланади.\nШунга асосан, Давлат солиқ қўмитаси томонидан «Кўчмас мулк ижара шартномаларини давлат солиқ хизмати органларида мажбурий ҳисобга қўйиш тартиби тўғрисида»ги низом қабул қилинди ва Адлия вазирлигида 2018 йил 11 октябрда 3077-сон билан рўйхатга олинди.\nЭндиликда кўчмас мулкни ижарага бермоқчи бўлган юридик ва жисмоний шахслар ўзига тегишли бўлган турар ёки нотурар мулкини ижарага беришда икки томонлама ижара шартнома тузиши ва шартномани 10 кун ичида солиқ органларида ҳисобга қўйиши шарт.\nКўчмас мулк ижара шартномаси шартномада белгиланган муддат тугаганидан кейин бекор бўлади.\nШунга асосан, Давлат солиқ қўмитаси томонидан «Ижара шартномаларини ҳисобга олиш» интерактив хизмати ва дастурий маҳсули ишлаб чиқилди.\nИжара шартномасини солиқ органларида ҳисобга қўйиш иккита усулда:\n1. Давлат солиқ қўмитасининг MY.SOLIQ.UZ сайтидаги «Ижара шартномаларини ҳисобга олиш» хизмати орқали; Бунинг учун ЭРИ керак бўлади.\n2. Жисмоний шахснинг доимий яшаш, юридик шахснинг рўйхатдан ўтган жойидаги ДСИга борган ҳолда белгиланган шаклдаги сўровнома тақдим этиш орқали қоғоз шаклида амалга оширилади.\nСўровномада ижарага берувчи ва олувчи тўғрисидаги (паспорт cерияси ва рақами, юридик шахснинг номи) маълумотлар, идентификация рақами (СТИР), яшаш жойи (юридик манзили) ёзилади.\nИжара шартномасини солиқ органларида ҳисобга қўйиш учун сўровномага фақат:\n1. Ижара шартномаси;\n2. Жисмоний шахснинг ёки юридик шахс раҳбарининг шахсини тасдиқловчи ҳужжат зарур.\nЖисмоний шахслар ўртасида тузилган кўчмас мулк ижара шартномаси солиқ органида ҳисобга қўйилгандан сўнг, жорий йил учун ҳисобланган даромад солиғини тўлаш ҳақидаги тўлов хабарномаси ижарага берувчининг шахсий кабинетига юборилади.\nНатижада ижарага берувчи жисмоний шахс томонидан давлат солиқ хизмати органига кўчмас мулкни ижрага беришдан олинган даромадлар бўйича дастлабки декларацияни тақдим этиш талаб этилмайди.\nБу бўйича Солиқ кодексининг 192 ва 193-моддаларига 2018 йил 24 декабрдаги ЎРҚ-508-сонли Қонун билан ўзгартириш киритилди.\nМазкур хабарнома асосида ҳар ойнинг 5 санасигача мазкур даромаддан 12% миқдорда даромад солиғи тўланади.\nАгар солиқ тўланмаса тўлов муддатидан кейинги кундан бошлаб ҳар бир кун учун 0,045 фоиз миқдорида пеня ҳисобланади.\nКўчмас мулк ижара шартномаларини давлат солиқ хизмати органларида мажбурий ҳисобга қўйиш тартибига риоя этмаслик Маъмурий жавобгарлик тўғрисидаги кодекснинг 1591-моддасига асосан энг кам иш ҳақининг 5 бараваридан 10 бараваригача миқдорда жарима солишга сабаб бўлади.\nсолиқ ижара шартнома


Ишлаб чиқарувчи Су-57 қирувчининг сирларини ошкор қилди\n18:12 05.08.2020 (Янгиланган 18:41 05.08.2020)\nРоссиянинг бешинчи авлод Су-57 қирувчи самолёти барча турдаги ҳаво, ер ва сув устидаги нишонларини йўқ қилишга мўлжалланган.\nТОШКЕНТ, 5 авг - Sputnik. Россиянинг 5-чи авлод Су-57 қирувчи самолёти барча турдаги ҳаво, ер ва сув устидаги нишонларни йўқ қилишга мўлжалланган бўлиб, сўнгги русумдаги ойналар билан жиҳозланган. Бу ҳақда РИА Новости'га "ОНПП Технология" ишлаб чиқарувчи компаниянинг бош директори Андрей Силкин.\nРоссия қирувчилари чегарага яқинлашаётган АҚШ разведка-самолётини тўхтатди\n"Экипаж электромагнит, ультрабинафша ва инфрақизил нурланиш таъсиридан, шунингдек ядровий портлашдан келиб чиқадиган нурланишдан ҳимояси таъминланган", - деб тушунтирди мутахассис.\nБундан ташқари, Силкиннинг сўзларига кўра, янги материаллар туфайли кабинанинг радиолокацион кўринмаслигига эришилди. Машинанинг оғирлиги икки баравар камайтирилган бўлганига қарамай, ойна сиртининг зарбага чидамлилиги ҳам ортди.\nАгентликнинг аниқлашича, "Россия-2019" форумида Россия Ҳаво-космик кучларига 76 дона Су-57 қирувчи самолётларини етказиб бериш бўйича шартнома имзоланган. Ҳозирда ушбу самолёт синовлари ўтказилмоқда, унинг давомида тизимларнинг ишлаши, шунингдек, иккинчи босқич двигателининг иш режимлари синовдан ўтказилмоқда.\nИюл охирида Sputnik радиоси Су-27 АҚШнинг разведка самолётини Қора денгиз устида тўхтатиб қолганини маълум қилди.


Захри қотил қарзларни тўлаш халқ бўйнига юкланмоқда - | Hizb-Uzbekiston.info\nHome›ХАБАР ВА ИЗОҲ›Захри қотил қарзларни тўлаш халқ бўйнига юкланмоқда\nЗахри қотил қарзларни тўлаш халқ бўйнига юкланмоқда\nХабар: Хорижда ишлаётган ватандошлар оилаларини ижтимоий нафақа олувчилар рўйхатидан чиқариш кутилмоқда. Банклар билан келишувга эришилгач, хориждан пул олувчилар рўйхати шакллантириб, уларга “бола пули” бермаслик режаланган. Мутасаддилар бу яқин икки ой ичида амалга оширилишини билдиришди.\nҲукумат йилдан-йилга ижтимоий ёрдам олувчилар сонини камайтирмоқда: 2012 йилда 8,1 миллион киши ижтимоий ҳимоя дастурларидан фойдаланган бўлса, жорий йилда пенсия ва нафақа олувчилар сони 3,9 миллионни ташкил этади. Бугунги кунда мамлакат аҳолиси (34 миллион 700 минг)нинг фақат 11,2 фоизи ҳукуматдан ижтимоий ёрдам олади. (Озодлик, 04.06.2021й)\nИзоҳ: Хорижда ишлаётган одамларнинг оилаларини ижтимоий нафақа олувчилар рўйхатидан чиқариш ҳаракатлари бошланганлиги ҳозирги татбиқ этилаётган тузумнинг нақадар шафқатсизлигини яна бир бор исботламоқда. Ваҳоланки, халқ очидан ўлар даражага келиб қолаётган бир пайтда ҳукуматнинг бундай ҳаракати ярага туз сепиш ҳисобланади. Чунки ҳукумат шу йўл билан халқаро молиявий ташкилотлар ва давлатлардан олинган қарзларни узмоқчи бўляпти, яъни халқнинг камбағал қатламига ажратиладиган маблағларни қисқартириш эвазига. Марказий банк маълумотига кўра, Ўзбекистоннинг ташқи қарзи сўнгги бир йилда 37,4 фоизга ошиб, 33,8 млрд. долларга етган. Аслида, бу қарзлар иқтисодиётни жонлантириш учун олинган эди. Бироқ бу деярли ҳеч қандай натижа бермади. Аксинча, шундай ҳам оғир аҳволдаги мамлакат бюджетига қўшимча юк бўлиб тушди.\nУшбу маблағларнинг маълум қисми халққа риболи қарз сифатида тарқатилди. Бу ишларнинг тепасида эса, президент Мирзиёевнинг ўзи турди. У шу йўл билан халқ олдидаги обрўсини кўтармоқчи бўлди. Яна қиммат бинолар қуриш, Тошкент сити каби ҳар хил фойдасиз лойиҳаларга сарфланди. Бир сўз билан айтганда, бир шахснинг пиар кампанияси халққа қимматга тушмоқда, мана энди бу қарзлар унинг ўзидан ундирилмоқда. Юртдаги одамларнинг аҳволи эса, жуда ачинарли ҳолатда. Жумладан, ЮНИСЕФнинг “2019/2020: Ўзбекистондаги болалар вазиятининг таҳлили” ҳисоботида айтилишича, 2018 йилда Ўзбекистон аҳолисининг 11,4 фоизи миллий камбағаллик даражасида яшаган. Камбағал оилаларнинг 52 фоизи ижтимоий ҳимоя тизимидан ҳеч қандай ёрдам олмаслиги таъкидланади. Бу ҳали расмий маълумотлар, асл ҳолат бундан-да ёмонроқ.\nБуларнинг барчасига одамларни шафқатсизлик билан эксплуатация қилаётган капиталистик тузум айбдор. Биз мусулмонлар ушбу тузумнинг адолатсиз қонунларига рози бўлиб яшар эканмиз, асло ночорликдан қутула олмаймиз. Бизга ўз боласидек ғамхўрлик қиладиган тузум зарур. Албатта бу Ислом тузумидир. Бундай тузум инсонпарварликда тенгги йўқ бўлиб, инсон ўзини муҳтож эканлигини исботлаши учун бир дунё қоғоз талаб қилинмайди ва уни ёрдам сўраб мурожаат қилиши ҳам кутиб ўтирилмайди. Балки муҳтожларга ёрдам беришни Аллоҳ Таоло буюрганлиги учун бу ишни пайсалга солмай тез ва ўрнида ҳал қилинади. Аслида, биз мусулмонларнинг энг катта муҳтожлигимиз мана шундай низомнинг татбиқ қилинишидадир.\nМусулмонларнинг умри бир бурда нон топиш учун иш излаш билан ўтмоқда\nTagsбола пулиижтимоий нафақакапиталистик тузумқарзлар


Футзалчиларимиз Афғонистон билан ўртоқлик ўйини ўтказади\n4 сентябрь, 2018, 18:11\nАфғонистон футбол федерацияси Ўзбекистон футбол ассоциациясига ҳар икки мамлакат терма жамоалари ўртасида ўртоқлик ўйини ташкил этиш борасида таклиф билан чиқди. ЎФА мазкур таклифга ижобий жавоб берди ва шу тариқа 12-13 октябрь саналарида пойтахтимизда Ўзбекистон ҳамда Афғонистон терма жамоалари ўртасида ўртоқлик ўйини ўтказиладиган бўлди. Бу ҳақда ЎФА расмий сайти хабар бермоқда.\nТаъкидлаб ўтамиз, футзал бўйича Ўзбекистон миллий терма жамоаси 20-23 октябрь кунлари Таиландда ўтказиладиган халқаро мусобақада иштирок этади. Афғонистонга қарши бўладиган учрашувлар мазкур мусобақага тайёргарлик вазифасини ўтаб беради.


Мавзу: "интернет тармоғи" - Terabayt.Uz\nМавзу: "интернет тармоғи"\nМинтақадаги бешта мамлакатдан учтасида интернетнинг тарқалиш даражаси глобал ўртача кўрсаткичдан паст. Замонавий дунёда эса интернетга кириш энди шунчаки зарурият эмас, балки инсон ҳуқуқидир.\n1 майдан барча оператор ва провайдерлар учун интернет хизматлари 30 фоизгача арзонлашмоқда\n«Ўзбектелеком» АК томонидан барча учун хизмат нархини арзонлаштириш, ҳар тоифадаги абонентлар учун хизматлардан фойдаланиш имкониятини яратиш бўйича ишлар олиб борилмоқда.\nАдлия вазири ҳам Ўзбекистондаги интернет нархи ва сифатини танқид қилди\n«Ахборот арзон бўлиши керак, уни элтиб берувчи воситалар ҳам арзонлаштирилиши зарур», дейди вазир.\nБиласизми, мобил интернет энг кўп қаерда ишлатилади?\nБу мамлакатда айнан уяли алоқа тармоқларини ва улар билан боғлиқ маҳсулотларни ривожлантиришга сармоя тикмоқдалар. Оддий симли интернетнинг тараққиёти эса у ерда анчагина суст.\nИнтернет қаерда энг арзону қаерда энг қиммат?\nDeutsche Bank ҳар йили турли мамлакатларда энг оммабоп товарлар ва хизматлар нархларини ўрганиб чиқади. Куни кеча мазкур ташкилот уй интернети нархлари бўйича тадқиқоти натижаларини эълон қилди.\n«Ўзбектелеком» янги тармоқни ишга туширди\n«Ўзбектелеком» AК «Uz-IX» пиринг тармоғи лойиҳасини йўлга қўйди. Ушбу пиринг тармоғининг ташкил етилиши жаҳонда оммабоп Интернет-ресурслар ва порталларни маҳаллийлаштириш, шунингдек, Интернет тармоғига уланиш хизматларининг арзонлашишига ижобий таъсир\nБирор фаолиятни бошлаш ва ривожлантиришга ёрдам берадиган, ҳаттоки кичик сармоя билан ёки “нол”дан бошламоқчи бўлганлар учун шундай “беминнат” интернет хизматлари мавжудки, бугунги кунга келиб улар ёрдамида интернет фойдаланувчилари яхшигина натижаларга\nЭҳтиёт бўлинг! Интернетда фирибгарлик кўпаймоқда\nИнтернет-ресурслар орқали амалга оширилаётган фирибгарлик ҳолатлари кўпаймоқда. Бу ҳақида Тошкент шаҳар Ички ишлар Бош бошқармаси хабар бермоқда.\nҚандай қилиб IP манзил бўйича одамнинг қаердалигини аниқлаш мумкин?\nҚизиқувчан одам бирор кимсанинг IP манзилни билган ҳолда уни қаердалигини билиб олишга қизиқиши мумкин. Буни билиш учун қуйидаги кўрсатламаларни бажариш тафсия қилинади\nИнтернети «эркин бўлмаган» мамлакатлар\nЎзбекистон рейтингда 75 балл билан «Евросиё» гуруҳидаги энг паст кўрсаткични қайд этди.\nИнтернет 100 баробар тез ишлайдиган бўлади\nАвстралиялик олимлар маълумотларни оптиктоладан узатишнинг янги усулини ўйлаб топишди\nИнтернетга боғланиб қолгансиз: бунинг 10 та белгиси бор\nИнтернетга боғланиб қолиш тиббий томондан олиб қаралганда расман руҳий бузилиш ҳисобланмайди.\nИнтернет иккита алоҳида қисмга бўлинмоқда, бири АҚШ ихтиёрида бўлса, иккинчиси Хитой назоратида бўлади


Афғонистон жанубида «Толибон» ҳаракатининг назорат-ўтиш пунктларига ҳужуми оқибатида 28 нафар полициячи ҳалок бўлди, дея хабар бермоқда “Ал-Жазира”.\nЎрузгон вилояти ҳокимлиги матбуот котиби Залгай Обидийнинг маълум қилишича, полициячиларни ўраб олган толиблар аввалига уларга кетишлари мумкинлигини айтган. Бироқ кейин қуролларини олиб қўйиб, ўзларини отиб ташлаган.\n“Толибон” вакили Қори Муҳаммад Юсуф Аҳмадий эса полициячилар таслим бўлишни истамаганидан кейин ҳужум уюштирилганини билдирди.\nЯкшанба куни 14 нафар аскар ва полициячи “Толибон” ҳужуми оқибатида ҳалок бўлган эди.\nЭслатиб ўтамиз, жорий ой бошида Қатар пойтахти Доҳада Афғонистон ҳукумати ва “Толибон” ҳаракат ўртасида узоқ кутилган тинчлик музокаралари бошланди. Томонлар кун тартибини белгилаб олиш учун бир ҳафтадан ортиқ вақт сарфлади.\nКиритилди: 19:09 24.09.2020. Ўқилди: 1115 марта. Фикрлар сони: 0 та.


ТОШКЕНТДАГИ ИНҲА УНИВЕРСИТЕТИ АБИТУРИЕНТЛАРДАН ҲУЖЖАТЛАРНИ ҚАБУЛ ҚИЛИШНИ БОШЛАДИ\nЖорий йилнинг 17 апрель кунидан бошлаб Тошкент шаҳридаги Инҳа университети 2017/2018-ўқув йили учун абитуриентлардан ҳужжатларни қабул қилишни бошлади.\nУниверситет матбуот хизматидан хабар қилинишича, IUTга ҳужжатларни топшириш жараёни аввалги йиллардаги каби тўлиқ онлайн тарзда амалга оширилади.\nIUTда ўқишни истаган абитуриентлар, https://admissions.iut.uz ҳаволаси бўйича университет сайтига кириб, онлайн рўйхатдан ўтиш шаклини тўлдиришлари лозим.\nОнлайн рўйхатдан ўтиш жараёнида абитуриентлар шахсий маълумотларнинг электрон нусхасини илова қилишлари лозим: паспорт, академик лицей, касб-ҳунар коллежи, мактабни битирганлиги тўғрисидаги диплом ёки аттестат, 086-формасидаги тиббий маълумотномаси ва инглиз тилидан ўз билимларини тасдиқлаш учун IELTS ёки TOEFL iBT расмий сертификатини тақдим этиш лозим.\nАгарда абитуриент ҳали лицей ёки коллежни битирмаган бўлса, ўқув юртининг маълумотномасини, IELTS ёки TOEFL имтиҳонини топширганлиги тўғрисидаги сертификати бўлмаса, у ҳолда IELTS ёки TOEFL имтиҳонларига рўйхатдан ўтганлиги тўғрисидаги маълумотномани тақдим этиши шарт.\nIUT 2017/2018-ўқув йилида “Компьютер ва Дастурий инжиниринг йўналиши” (SOCIE)га 300 нафар ҳамда “Логистика” йўналишига 100 нафар талабаларни қабул қилиш режалаштирилган.


тарғибот-тушунтириш ишларини кучайтириш — долзарб масала\nЎзХДП ҳам ўз дастурий мақсадлари, мафкураси ва ғоясини кенг тарғиб этиш, партия аъзоларининг сиёсий-ҳуқуқий билимини юксалтириш, шунингдек, кадрлар салоҳиятини оширишга алоҳида эътибор қаратиб келмоқда. Бу борада Тарғибот гуруҳлари фаолияти самарадорлигини янада ошириш муҳим ўрин тутади. Шу боис тарғиботчилар гуруҳларига тажрибали партия фаоллари, халқ орасида обрў-эътиборга эга кишиларни жалб қилишга аҳамият берилмоқда.\nБу ҳақда гап кетганда, ЎзХДП Наманган вилоят ташкилотлари Тарғиботчилар гуруҳлари фаолиятини алоҳида эътироф этиш мумкин. Ҳозирги кунда вилоятда ташкил этилган мазкур гуруҳларда 400 нафарга яқин партия фаоллари иш олиб бораяпти. Улар фаолиятининг бош мақсади аҳоли орасига кириб бориш, партия ғоя ва мақсадлари ҳақида кенг тушунча бериш, электорат вакилларини ўйлантираётган масалаларни ўрганиш ҳамда улар ечими юзасидан депутатлик гуруҳларига таклифлар киритишга қаратилган. Шу билан бирга, қабул қилинаётган қонун ва қарорлар, давлат дастурларининг аҳамияти ва моҳиятини электоратга етказиш ҳам тағиботчиларнинг асосий вазифаларидан ҳисобланади.\n— Ҳозирги кунда вилоят кенгашидаги тарғиботчилар гуруҳида 50 нафарга яқин фаоллар жамланган, — дейди ЎзХДП Наманган вилоят кенгаши раиси ўринбосари Гулчеҳра Зоҳидова. — Гуруҳ аъзоларининг аҳоли, электорат вакиллари билан ишлаш тажрибасини ошириш мақсадида ойда икки марта сиёсий-ўқув, семинар-тренинглар ўтказиб борамиз. Машғулотларда тадбирларни ташкил этишда таъсирчан сиёсий технологиялардан унумли фойдаланиш, одамлар фикрини ўрганишнинг тезкор ва самарали усулларини ўрганиш масалаларида таклифлар берилмоқда. Шу боис ўтган йили гуруҳларимиз фаолияти анча самарали бўлди, дейиш мумкин. Хусусан, 2012 йилда вилоят партия ташкилотларидаги тарғиботчилар гуруҳлари томонидан 100 га яқин ижтимоий-сиёсий тадбирлар, давра суҳбати, учрашув ҳамда очиқ мулоқотлар ўтказилди...\nШуни таъкидлаш керакки, тарғиботчилар гуруҳлари фаолиятини намунали ташкил этиб, бошқаларга ўрнак бўлаётган туман кенгашлари талайгина. Жумладан, Наманган шаҳар, Косонсой, Учқўрғон, Тўрақўрғон ва Чуст туман партия кенгашларидаги тарғиботчилар гуруҳлари партия ғояси ва дастурий мақсадларини аҳоли орасида кенг тарғиб қилиш, электорат вакилларининг сиёсий-ҳуқуқий маданиятини юксалтириш борасида самарали фаолият олиб бормоқда.\nУлар томонидан ўтказилган «Ёшларнинг ижтимоий-сиёсий фаоллиги, ҳуқуқий ва тиббий маданиятини ошириш», «Жиноятчилик, ҳуқуқбузарлик ҳамда диний экстремистик ғоялар тарқалишининг олдини олиш», «Соғлом турмуш тарзини тарғиб қилиш», «Конституция — бош қомусимиз», «Хотин-қизларнинг ижтимоий-сиёсий фаоллигини, ҳуқуқий ва тиббий маданиятини ошириш» мавзуларидаги тадбирлар жамоатчилик ва электорат вакиллари эътирофига сазовор бўлди. Таъкидлаш керакки, бундай тадбирлар кишиларнинг сиёсий-ҳуқуқий дунёқараши кенгайиши, юртимиз ва жаҳонда юз бераётган воқеалар ҳақида хабардорлиги ортиши, электорат вакилларини ўйлантираётган кўплаб саволларга жавоб топилишида катта ўрин тутаяпти.\nБироқ вилоятда мазкур гуруҳлар ишини кучайтиришга етарли эътибор бермаётган, тарғибот ишлари таъсирчанлигини оширишда сусткашликка йўл қўяётган партия ташкилотлари ҳам йўқ эмас. Масалан, Мингбулоқ ва Норин туманлари партия ташкилотлари тарғибот гуруҳлари фаолияти самарадорлигини оширишга жиддий эътибор қаратиши талаб этилади.\nОбод турмуш йилида тарғибот гуруҳлари аниқ режа асосида изчил фаолият кўрсатиши, маҳаллалар, нодавлат-нотижорат ташкилотлари билан ҳамкорликни янада кучайтириш зарур бўлади.\nФуқароларнинг ижтимоий-иқтисодий, сиёсий-ҳуқуқий билими ва фаоллигини ошириш демократик ислоҳотларни чуқурлаштиришда муҳим аҳамиятга эга.


UFF.uz'да «Челси» ва «Манчестер Юнайтед» де Врейни сотиб олишга уруниб кўради\n«Челси» ва «Манчестер Юнайтед» де Врейни сотиб олишга уруниб кўради\nЯнгиликлар » ЕВРОПА «Манчестер Юнайтед» ва «Челси» «Лацио» ҳимоячиси Стефан де Врейни сотиб олиши мумкин.\nLa Gazzetta dello Sport нашрининг хабарига кўра, икки клуб ҳам футболчи бўйича «Лацио»га таклиф юборищга улгуришган.\nРим клуби ҳимоячини 35 миллион евродан кам суммага трансферини сотмасликларини маълум қилишган. Икки АПЛ клубларининг футболчига бўлган қизиқиши «бургутлар» ҳимоячисининг нархини оширишига сабаб бўлади.\nде Врейнинг ўзи «Лацио»даги шартномасини узайтиришни истамаяпти.\nГолландиялик футболчи жорий мавсум 12 ўйинда майдонга тушиб 1та гол урган. Манба: www.fut.uz Ўқилган: 608. Фикрлар: 0.\nСана: 11.01.2017 20:00.\nТақдир футболи Эркин Ғайбуллаев\nMaydonda faqat mardlar kuch sinashadi Tafsilot.Uz\nМиллионлар ўйини: танқид, таҳлил, энг муҳим тафсилотлар! KRuz.uz\nҚорақалпоқ футболи ManUtd.Uz\nRed Devils БАРЧА БЛОГЛАР »


Билип билмей мәлимлеме тарқатпайық – Қарақалпақстан Республикасы Жоқарғы Кеңеси\n1 Август 2021 22:08:02\n26.05.2020 14:50:57 1163 Жаңалықлар\tБаспаға шығарыў Жүклеп алыў\n25-май күни мәлимлеме сайтларында, социаллық тармақларда пайтахтымыз Нөкис қаласында қурылыўы режелестирилип атырған бир қатар заманагөй имаратлардың макетли жойбары көрсетилген видео жедел пәтлер менен тарқалды.\nТаӊқаларлық тәрепи, видеоны түсирип атырған адам «Бул Қарақалпақстан сити» деп айтады. Бәлким ол адамның билими өзине жараса шығар, ол бул видеоны жора-жолдасына тарқатыў ушын түсирген де болыўы мүмкин. Бирақ, не ушын елимиздиң социаллық-экономикалық раўажланыўын бақлап, оны ҳәр күни сәўлелендирип жүрген, халыққа дурыс мәлимлеме тарқатыўға жуўапкер болған кәсиплеслеримиз бул надурыс мәлимлемени тарқатты?\nНадурыс мәлимлеме дегенимиздиң себеби, бул макетли жойбар видео түсириўши адам айтқанындай «Қарақалпақстан сити» емес, кәсиплеслеримиз айтып атырғанындай тек ғана «Nukus city» де емес. Оның қасында Программалық өнимлер ҳәм мәлимлеме технологиялары технологиялық парки – «IT-Park» жойбары да бар. Оннан қалаберди, бул макетли жойбар еле тастыйықланбаған, оған өзгерислер ҳәм қосымшалар киргизилиўи мүмкин.\nСол себепли, ҳүрметли кәсиплеслеримизден информацияларды ҳәр тәреплеме үйренип, тийисли қәнигелерден исенимли мағлыўматлар алған ҳалда тарқатыўын сорап қаламыз.\nАл, енди көпшилик «Буның неси надурыс, ҳәмме түсиндиғо» деп айтыўы мүмкин. Бирақ журналист тәрепинен тарқатылған бир ғана надурыс мәлимлеме халыққа, жәмийетке үлкен тәсирин тийгизетуғынын кәсиплеслеримиз жүдә жақсы биледи.\nТөменде «Nukus city» ҳәм «IT-Park» макетли жойбарларының сүўретлери менен танысыўыңыз мүмкин:\n«Nukus city» жойбары


2016 йил 5 ноябрь куни Ўзбекистон Республикаси Президентлигига Ўзбекистон “Миллий тикланиш” демократик партиясидан номзод Сарвар Отамуратовнинг Наманган вилоятидаги сайловчилар ва кенг жамоатчик билан учрашуви бўлиб ўтди.\nУчрашувда турли соҳалар, давлат ва жамоат ташкилотлари вакиллари, хотин-қизлар, ёшлар, маҳалла фаоллари, партия аъзолари ҳамда оммавий ахборот воситалари ходимлари иштирок этдилар. Учрашув вилоятнинг барча туман ва шаҳарларидаги сайловчилар билан онлайн видеоконференция орқали мулоқот тарзида ташкил этилди.\nУчрашувни Халқ депутатлари Наманган вилояти Кенгашидаги Ўзбекистон “Миллий тикланиш” демократик партияси гуруҳи раҳбари Одилжон Маматкаримов очиб берди ва айни кунларда сайловолди ташвиқоти жараёни қизғин давом этаётганини таъкидлади. Номзод ва унинг ишончли вакиллари жойларда сайловчилар билан учрашувлар орқали, партия ташвиқот гуруҳлари оммавий ахборот воситаларида Сарвар Отамуратовнинг сайловолди Дастурини ташвиқот қилаётганлигини айтиб ўтди.\nНомзоднинг Наманган вилоятидаги ишончли вакили Одилжон Мамадалиев иштирокчиларга Сарвар Отамуратовни таништирар экан, унинг таржимаи ҳолига батафсил тўхталиб ўтди.\nНомзод таъкидлаганидек, сайловолди Дастурда халқаро миқёсда эътироф этилган ва бугунги тараққиётимизнинг ҳаётий дастурига айланган беш тамойил асосида амалга оширилаётган ислоҳотлар бардавомлигини таъминлаш, тарихий, маданий, бой маънавий-ахлоқий қадриятлар ва анъаналар асосида жамиятда юксак ҳуқуқий ва сиёсий маданиятни мустаҳкамлаш ҳамда маънавий юксалишга эришиш масалаларига устувор аҳамият қаратилган.\nНаманган вилоятидаги Муғқалъа ва Ахсикент каби тарихий ёдкгорликлар, бундан икки минг йиллар аввал пишиқ ғиштдан бунёд этилган Косон-Ахсикент ер ости сув тармоғи аждодларимизнинг улкан ақл-заковати, юксак маданиятидан, вилоятнинг узоқ йиллик тарихидан дарак беради.


Сирдарёда йирик кўпкари мусобақаси бўлиб ўтди (Фоторепортаж) - Халқ сўзи\n12:08 10 Декабрь 2018 Спорт\n“Халқ сўзи Online”. Аҳмадали Шерназаров/Сирдарё. Сирдарё туманида халқимизнинг қадимий чавандозлик спорт ўйини — ўлоқ-кўпкари мусобақалари бўлиб ўтди.\nСирдарё вилояти ҳокимлиги ташаббуси билан Ўзбекистон Республикаси Конституциясининг 26 йиллиги байрам қилинаётган, қишлоқ хўжалиги ходимларининг касб байрами арафасида бўлган мазкур беллашувда республикамиз вилоятларидангина эмас, балки қўшни Тожикистон, Қозоғистон, Қирғизистон давлатларидан ҳам машҳур чавандоз-полвонлар иштирок этишди.\nМусобақа аввалида ана шу меҳмонлар ва юртимизнинг бир гуруҳ машҳур чавандозлари, улоқ ўйини ривожига ҳисса қўшиб келаётган фахрий полвонлар Сирдарё вилояти ҳокимлигининг совринлари билан эъзозландилар.\n“Қўшни, қардош, давлатлар ўртасидаги муносабатлар яқинлаши туфайли яна бир далада от чоптириб улоқ ўйнаш бахтига муяссар бўлдик. Бугун бу ерда мен бир вақтлар кўплаб мусобақаларда бирга иштирок этган, эндиликда кексалик гаштини суриб, кўпкари бўйича ёшларга устозлик қилаётган тенгқурларим билан дийдорлашдим. Бир-биримизга ака-укадек, яқин қариндошдек қучоқ очдик. Мана шу яқинлик абадул-абад боқий бўлсин!” дейди Тожикистон Республикасидан келган машҳур полвон-чавандоз Ҳожиқули Авезов.\nЭътиборлиси, улоқни биринчи бўлиб маррага ташлаганлар ҳам меҳмонлар бўлди. Яъни қозоғистонлик Жонибек полвон ва қирғизистонлик Мадат полвон дастлабки солим, яъни совринлар эгаси бўлишди.\n“Улоқда қатнашиш учун Фарғонадан катта гуруҳ билан келдик. Ота-боболаримиздан қолган бу ўйинда ҳикмат кўп. У аввало фарзандларимизни алп йигит бўлиб етишида муҳим аҳамиятга эга. Яна унинг моҳиятида мардлик, жасурлик, эпчиллик, қатиъятлилик фазилатлари ҳам мужассам десам муболаға бўлмайди”, - дейди фарғоналик фахрий чавандоз Абдураим Мадиёров.\nАйтиш лозимки, кўпкари ўйини атрофида халқ ҳунармандчилиги кўргазмаси ташкил этилди. Концерт дастурлари намойиш этилди. Қолаверса, қиш фаслидаги баҳорий оби ҳаво байрам шукуҳига шукуҳ қўшди.\nКўпкари мусобақасининг очилиш маросимида Сирдарё вилояти ҳокими Ғ. Мирзаев сўзга чиқди.


Саъдий КАРИМЗОДА: - Лойиҳа доирасида 22 мингдан зиёд оиланинг турмуш шароити яхшиланди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nСаъдий КАРИМЗОДА: - Лойиҳа доирасида 22 мингдан зиёд оиланинг турмуш шароити яхшиланди\nЧоп этилган 08 Август 2017\tКӯришлар: 537\n- «Чорвачилик ва яйловларни ривожлантириш» лойиҳасини бошқариш маркази давлат муассасасининг мақсади Хатлон вилоятининг Темурмалик, Шамсиддин Шоҳин, Мўминобод, Балжувон ва Ховалинг ноҳияларини қамраб олган ҳолда, чорвачилик соҳаси маҳсулдорлигини ошириш воситасида озиқ-овқат хавфсизлиги ва 22 минг 400 камтаъминланган оила даромадини юксалтиришдан иборат,- деди «Чорвачилик ва яйловларни ривожлантириш» лойиҳасини\nбошқариш маркази давлат муассасаси директори Саъдий Каримзода жорий йил биринчи ярми фаолияти якунига бағишланган матбуот анжуманида.\nУнинг таъкидлашича, қишлоқ аҳолисини иш жойи билан таъминлаш давлат ва мамлакат Ҳукумати алоҳида эътибор қаратаётган муҳим йўналишлардан бири саналади. Бу борада мазкур лойиҳани татбиқ этишнинг афзал жиҳати қишлоқ аёлларини қўллаб-қувватлаш ва уларни иш жойлари билан таъминлашга боғлиқдир. Бу йўналишда 780 нафар аёллар чорвачилик, асаларичилик, сут ва жунни қайта ишлаш соҳаларида қўллаб-қувватланиб, меҳнат билан қамраб олинди.\n250 оила, умуман, 5000та товуқ ва уч ойга етадиган дон-дун билан таъминланди. Камтаъминланган оилалардан 450 нафар аёл 2250 бош қўй-эчки ҳамда чорва учун қишки озуқа билан таъминланди.\nЖунни қайта ишлашга доир 15та ва сутни қайта ишлаш бўйича 10та аёллар гуруҳи таъсис этилди. Лойиҳа доирасида камтаъминланган оилалардан 13 нафар аёл 130та асалари оиласи, асаларини парваришлаш ва асални қайта ишлаш учун ускуналар билан таъминланди.\nУмуман, юқорида зикр этилган ноҳияларда давлат сармоявий лойиҳаларини татбиқ этиш доирасида 1000дан зиёд доимий иш жойлари таъсис этилди.\nХўжаликларни техника билан таъминлаш ва камчиликларни бартараф этиш йўлида марказ томонидан «Чорвачилик ва яйловларни ривожлантириш» лойиҳаси биринчи босқичи татбиқи доирасида 133та трактор, 11та фронтал юк кўтариш крани, 2та экскаватор ва 840дан зиёд машина ускуналари, жумладан, прицеп, янчиш машинаси, мотоблок, чорва озуқасини йиғиштириш учун ускуна, турли ўт ўриш машиналари, омоч ва сихмолалар олиб, фойдаланишга топширилди.\nАҳоли чорваси зотини яхшилаш ва давлатнинг чорвачиликни ривожлантириш дастури ижросига ёрдам бериш учун зикр этилган ноҳияларда 510та ҳисорий зотли қўчқор ва 48 бош йирик шохли чорва харид қилиниб, улардан сўнгги икки йил мобайнида яхши зотли чорва олинди. Таҳлилларнинг кўрсатишича, зотли чорвалардан олинган насл вазн ва соғломлиги бўйича маҳаллий наслларга нисбатан афзалликка эга. Масалан, маҳаллий бузоқлар янги туғилганида 18-20 килограмм вазнга эга бўлса, зотли чорвадан олинган наслда бу кўрсаткич 25-32 килограммни ташкил қилади. Шунингдек, зоти яхшиланган чорванинг вазн олиши ҳам 20дан 30 фоизгача зиёддир. Агар маҳаллий чорвадан йилига 1600-1700 литр сут соғиб олинса, зотли чорвадан бир йилда 3000 литр сут олинади.\nВетеринария хизматини йўлга қўйиш мақсадида 24та ветеринария клиникаси қурилди ва зарур материаллар билан таъминланди.\nЯйловларни қайта тиклаш учун 594 тонна минерал ўғит ва 109 тоннадан зиёд чорва озуқаси уруғи харид қилинди. Шу йўл орқали ноҳиялар яйловлари ҳолати яхшиланди.\nЛойиҳа татбиқи бошланганидан буён марказ яйлов ва қишлоқлар инфратузилмасини яхшилаш йўлида қуйидаги ишларни амалга оширди:\n- яйловларга олиб борадиган 22та йўл таъмири;\n- чорва ўтадиган 14та кўприк қурилиши;\n- чорва турадиган 7та махсус жой (качар) ташкил қилиш;\n- яйловларда чорвалар сув ичадиган 82та нуқта ташкил қилиниши.\n«Чорвачилик ва яйловларни ривожлантириш» лойиҳаси иккинчи босқичи 2016-2021 йилларни ўз ичига олади.\n-Тожикистон Республикаси Ҳукуматининг қўллаб-қувватловида лойиҳавий маблағи 24 миллион АҚШ долларини ташкил қилувчи «Чорвачилик ва яйловларни ривожлантириш» лойиҳаси татбиқининг иккинчи босқичи Хатлон вилоятининг бошқа бешта ноҳияси: Данғара, Восе, Ҳамадоний, Фархор ва Кўлоб шаҳри қишлоғида жорий йилда бошлангани қаноатмандлик боисидир. Умуман, лойиҳанинг биринчи босқичи татбиқида 23 мингдан зиёд оиланинг турмуш шароити яхшиланди. Татбиқи жорий йилда бошланган иккинчи босқичда чорвачилик соҳаси маҳсулдорлиги ва даромадини ошириш, яйловларни бошқариш воситасида озиқ-овқат ҳолатини яхшилаш ва 38 мингдан зиёд камтаъминланган оиланинг даромадини юксалтириш назарда тутилмоқда,- деди «Чорвачилик ва яйловларни ривожлантириш» лойиҳасини бошқариш маркази давлат муассасаси директори Саъдий Каримзода.\nБугун: 23-01-2020 14:33:02


Арманистонда 2020 йил декабрда Туркия маҳсулотларини олиб киришга олти ойлик тақиқ жорий этилганди.\nФото: Everyonephoto Studio/Shutterstock/FOTODOM\nАрманистон ҳукумати мамлакатга Туркия маҳсулотларини олиб киришга қўйилган тақиқ муддатини узайтиради ҳамда уларнинг сотилишини тақиқлайди. Бу ҳақда мамлакат иқтисодиёт вазири вазифасини бажарувчи Ваган Керобян маълум қилди.\n"Биз мамлакатга Туркия маҳсулотларини олиб киришга қўйилган тақиқ муддатини узайтирмоқчимиз, шунингдек, уларнинг сотувини тақиқламоқчимиз, чунки маҳсулотлар айланма йўллар билан олиб кирилмоқда ва сотилмоқда", - деди у.\nАрманистонда 2020 йил декабрда Туркия маҳсулотларини олиб киришга олти ойлик тақиқ жорий этилганди. Ҳукумат ушбу қарор қабул қилинишини Туркиянинг Тоғли Қорабоғ можаросига аралашуви билан изоҳлаганди.\nРеспублика ҳукуматининг фикрича, Анқара Озарбойжонга ёрдам бериш учун ҳарбий мутахассисларини жўнатишдан ташқари, низо ҳудудига ёлланма жангчиларни ташлаган.


17 май – Ўзбекистон халқ шоири Ҳалима Худойбердиева таваллуди куни 16.05.2020 13:35\nЧунки шоира шеърларида ҳам, сўзида ҳам уларнинг тил учига келиб турган, қалбида яшаётган фикрларини топиб айтарди. Айтганлари оғиз, бўғиз сўзлари эмас, юрак сўзлари эди. Шунинг учун ёшу қари опани тинглашга ошиқарди. Бундай ҳаяжонли давраларда Ҳалима опанинг ўзи ҳам хурсанд бўлиб кетарди.\n– Шеър фақат маълум доиралар учун ёзилиши керак, деган гап нақадар нотўғри эканини кўряпсизми? Шеър халқ учун кераклигини мана шу давралардаги одамларнинг юз-кўзлари айтиб турибди-ку, – деганлари эсимда. Ҳа, шоира халқ учун ёзар эди. “Дориломон кунлар келди – шафақлари ол” дея бир умр элига, эри, фарзандларига хизмат қилган, умри заҳмат ичида ўтаётган оналарни бу кунларнинг нурлари, гулларидан баҳраманд бўлишга чорларди. Ўзининг қадрини билишга, “инсон” деган баланд мавқеига муносиб яшашга даъват этувчи бу шеър асосида элимизнинг севимли ҳофизи Шерали Жўраев ижросида яратилган қўшиқ қанча дилларни уйғотмайди, дейсиз? Қанча оналар оқ рўмолларини бошларига солиб ҳаёт қувончларидан баҳраманд бўлишга ошиқмайди, дейсиз?\nЁки аёл мадҳияси, аёл ҳақидаги гимнга айланган “Сен барибир муқаддассан, муқаддас аёл” шеърини олайлик. Аслида “муқаддас” сифати ҳар нарсага нисбатан қўлланилмайди. Муқаддас китоб, муқаддас шаҳар...\nЛекин шоира ўзининг унутилмас сатрлари билан “...Кўксида тошлар... бошлар... изи” бўлган аёлнинг муқаддас эканига ишонтирди. Бу ибора шоира шеъридан шиорларга, анжуман, оқшом сарлавҳаларига айланиб кетди. Ёки бўлмаса “Бегим, сизни табиат роса қилиб яратган” деб бошланувчи шеърини олайлик. Қайси даврага бориб, шу шеър ўқилса, давра иштирокчилари бу шеърга жўр бўлади. Бош эгаси, яъни турмуш ўртоғини ўзидан бир бош баланд билиш, унинг “кулиб” яратилганлигига ишониш ва ишонтириш ҳиси ҳар ўзбек аёлининг қалбида яшайди. Ҳалима опа бу туйғуларга санъаткорона шакл бергани учун шеър ҳамманики бўлиб кетган.\nШоира ижодининг ўзига хос жиҳатларидан яна бири шуки, бу ижодга мансуб шеърлар даъваткор, жасоратли, жасур. Ҳалима опанинг ўзлари айтгандай, “яроқ тақиб турган аскарлардек” туркий сўзлар бу даъваткорлик, бу жасоратни намоён этади.\nОпанинг байроқдек тик турадиган пайтлар келганлиги ҳақидаги шахд-шиддатли сатрлари бир тарафу “Илоё, элимга подшоҳлик бер”, деган тилакларининг кучи, қудрати бир тараф. Шоира ҳар юракда бир султон баландлиги, бир хоқон юксаклигини кўргиси келади...\nШу кунларда Ҳалима опа ҳақида кўп ўйлаяпман. (Зотан, ҳеч қачон эсимдан чиқармайман ҳам). ...Агар ҳозир ҳаёт бўлганида Сирдарёда бўларди. Бошига иш тушган сардобаликларнинг кўнглини кўтариб, шеърлар ўқиб юрарди. Чунки халқ шоирани севганидан ҳам ортиқроқ опа элу юртни севар эди. Бундай инсонларнинг умри халқ умри қадар узун бўлади.


Зиёвуддин шаҳарчасида улкан қурилиш-бунёдкорлик ишлари амалга оширилмоқда - zarnews.uz\nЗиёвуддин шаҳарчасида улкан қурилиш-бунёдкорлик ишлари амалга оширилмоқда\nХалқимизда «Ҳашар – элга ярашар», деган пурмаъно ҳикмат бор. Азалдан халқимиз ҳашар орқали улкан бунёдкорлик ишларини амалга оширган, машаққатли юмушларни осонгина бажарган.\nИкки кундирки, Пахтачи тумани маркази – Зиёвуддин шаҳарчасида халқимизнинг ушбу қадимий анъанаси бўй кўрсатмоқда. Бу ерда вилоятимизнинг турли ҳудудлари ва турли корхона-ташкилотларидан келган ҳамда маҳаллий аҳолидан иборат 5 мингдан зиёд кишилар қурилиш-бунёдкорлик ҳамда тозалаш-ободонлаштириш ишларини олиб бормоқда.\n- Президентимиз ташаббуси билан жойларда «Обод маҳалла», «Обод қишлоқ», «Обод марказ», деб аталаётган бунёдкорлик услублари қисқа фурсатда ўз самарасини бермоқда, - дейди меҳнат фахрийси “Нуроний” жамғармаси Пахтачи тумани бўлими раиси Музаффар Самандаров. – Бунинг натижасида эски бинолар ўрни замонавий иншоотлар билан, тор ва чанг кўчалар кенг, равон, асфальт йўллар билан алмашмоқда. Одамлар ўз яшаш жойини обод қилиш учун қўлидан келган кўмакни беришни мақсад қилиб, кўтаринки кайфият билан ҳашарга чиқмоқда. Муҳими, Зиёвуддиндаги саъй-ҳаракатлар биз, пахтачиликларни эзгу мақсад йўлида бирлаштирди.\nДарҳақиқат, айни кунларда Зиёвуддин шаҳарчаси катта қурилиш майдонига айланган. 100 дан зиёд қудратли техникалар ёрдамида бунёкорлик ва тозалик ишлари самарали ташкил этилган. Шаҳарча марказидаги истироҳат боғи кенгайтирилмоқда, фуқароларнинг юмушларини бир жойда ҳал қилишларини таъминлаш учун давлат ташкилотларининг маъмурий бинолари, супермаркет, минимаркет, масжид, кўркам автошоҳбекат қурилмоқда.\nШунингдек, 15 километр йўлга асфальт ётқизиш, 8 маҳаллада қурилиш-ободонлаштириш ишлари олиб борилиб, 78 та ички йўллар таъмирланмоқда. Йўл бўйларидаги бино ва иншоотлар, савдо, маиший ва хизмат кўрсатиш шохобчалари замонавий кўринишга келтирилмоқда, йўл четлари ободонлаштирилиб, ирригация тармоқлари, бетон лотоклар, тунги ёритиш чироқлари ўрнатиляпти. Дастур асосида шаҳарчада 21 километр пиёдалар йўлагини қуриш белгиланган бўлиб, айни пайтгача 7,5 километр йўл барпо этилди. Йўл ёқасидаги мавжуд 2,5 мингта аҳоли хонадонларининг 1100 тасининг фасад қисми таъмирланди. Бунинг учун вилоят ҳокимлиги томонидан зарур қурилиш ашёлари тўлиқ етказиб берилди.\n- Туманимиз марказида улкан бунёдкорлик ишлари олиб борилаётганини кўриб, уйда ўтиролмадим, - дейди тумандаги «Ғаллакор» фермер хўжалиги бошлиғи Норхол Қурбонова. – Олти нафар ўғлимни ёнимга олиб, ҳашарга отландим. Зиёвуддин шаҳарчаси марказида ўз ҳисобимиздан болалар учун 50 ўринли икки қаватли мактабгача таълим муассасаси қуришга киришдик. Уни мустақиллик байрами арафасида фойдаланишга топширамиз.


ПСИХОЛОГЛАР ҲАР ҚАНДАЙ ТУРМУШНИ ЕМИРИБ БОРАДИГАН 6 ҲОЛАТНИ САНАБ БЕРИШДИ - Yoshlar.com\nПСИХОЛОГЛАР ҲАР ҚАНДАЙ ТУРМУШНИ ЕМИРИБ БОРАДИГАН 6 ҲОЛАТНИ САНАБ БЕРИШДИ\nБахтли никоҳни бузадиган асосий хавф бу молиявий масалаларда келиб чиқадиган низолар ва ёки ҳиёнат эмас.\nAdMe.ru Huffington Post нашрининг мақоласини таржима қилди. Унда психологлар оилаларга билдирмай хавф соладиган ҳолатларни санаб ўтишган. Ўқинг ва хулоса чиқаринг.\n1.Кечаларни фақат бирга ўтказасиз, дўстлар билан мулоқот қилмайсиз.\nЭр ва хотин вақтини бир-бири билан ўтказиши жуда муҳим, аммо дўстлар таклиф этган кечалардан ҳам воз кечиш керак эмас. Фақат биргина инсон сизнинг ижтимоий талабларингизни бажара олмайди. Бу дегани бир-бирингизга бироз эркинлик беришингиз, вақти-вақти билан бир-бирингиздан дам олишингиз керак. Бу муносабатларни янада мустаҳкамлайди.\n2.Бир-бирингизни жисмонан ҳис қилмайсиз.\nАгар бир-бирингизни жисмонан ҳис қилишга истагингиз бўлмаса бу муносабатлар муҳаббат билан фақат саноқли фурсатларда шуғулланиш палласига етиб келди дегани. “Табриклайман, жуфтлигингиз — хавфли йўлакчада”.\n“Ҳар кунги эҳтирослар шарт демоқчи эмасмиз — бу камдан-кам бўладиган ҳолат. Аммо сиз иккинчи ярмингизга у қанчалик севимли эканлигини эслатиб туришингиз керак.”\n3. Дўстларингиз таъсирига осон тушасиз.\nТурмуш қурган инсонларнинг дўстлари бўлиши керак, аммо дуч келган инсон билан дўстлашиш ҳам хавфли. Агар атрофингизда турмуши “нотўғри” қурилганлар бўлса, улар ўзлари билмаган ҳолда сизнинг турмушингизга ҳам таъсир кўрсатишади.\n4.Уй-рўзғор ишларини бўлишмайсиз.\nАгар эр ёки хотиндан бири ишдан кейин уй ишларини фақат бир ўзи бажарса бу муносабатларга путур етказади. Олимларнинг аниқлашларича, уй ишлари фақат томонлардан бирининг зиммасида бўлган жуфтликларнинг тўшакдаги муносабатлари уй ишларини бўлишиб қилганларникидан ёмон бўлади.\n5.Муносабатларингизни муҳокама қилмайсиз.\nЖиддий мавзулардаги мулоқотлар илиқ муносабатларни қуришда жуда муҳим саналади.\nМаълум кунларни муносабатларингиз ҳақида сухбатлашишга ажратинг. Бир-бирингизга шундай саволлар беринг: «Бугун бир-биримизни яхшироқ тушуниш учун нималар қилдик?», «Муносабатларимизга қандай ҳиссам қўшилди?», «Сени ҳурсанд қилиш учун бирор нарса қила оламанми?».\nАввалига бундай саволларни бериш ғалати туюлади, аммо кейин фойдасини сезасиз.\n6. Ўзларингизни қўшнилардай ҳис эта бошлаяпсиз.\n«Қўшнилар синдроми» — никоҳнинг қотили. Бу эр ва хотинни уй, ҳисоблар ва болалар бирлаштириш ҳодисаси. «Агар шундай ҳолатга дуч келган бўлсангиз, дарҳол ундан чиқиш йўлини изланг, ва муносабатларингизга илиқлик олиб киринг».\nИккингизга ҳам ёқадиган умумий иш топинг.\nКомментарии (0) | Добавить: 27.09.2016


УЙИМИЗ ТЎРИДАГИ БЕГОНА | Маърифат саодати\nУЙИМИЗ ТЎРИДАГИ БЕГОНА\nБугун ҳар бир оилада бир эмас, бир нечтадан телевизор бор. Афсуски, бу восита бугун дунёнинг барча мамлакатларида барча оилаларга маълум маънода муаммолар туғдирмоқда. Яъни, у оила аъзоларининг бир-бирлари билан мулоқот қилиб, фикр алмашадиган вақтини ўғирламоқда.\nТелевизордаги дастурларни биргаликда кўрадиган оила аъзолари то ўша дастур тугамагунича бир-бирлари билан гаплашмайдилар, баъзан турли кўрсатувларни ёки фильмларни кўриш истаги туфайли тортишувлар келиб чиқади. Турли хоналарда, ҳар ким ўзи истаган канал дастурларини томоша қилиш имкониятига эга бўлган оилаларда эса оила аъзоларининг бир-бирлари билан мулоқот қилиш имконияти янада камайиб бормоқда.\nОиладаги келишмовчиликлар сабабли қабулимга келадиган аёлларнинг асосий шикояти телевизордан:\n— Эрим уйга келибоқ, телевизор қаршисига чўзилади, мен ва болалар билан иши йўқ…\nАслида ҳар бир инсонда эътиборга эҳтиёж катта бўлади. Телевизорнинг инсоний мулоқотлар ўрнини забт этиши натижасида оилаларда ҳиссий очлик юзага келмоқда, инсон ўз оила аъзолари орасида ёлғизланиб қолмоқда, самимий, дўстона муносабатлар бой берилмоқда.\nТелевизор туфайли оилаларнинг муаммолари ҳам ўзгариб кетди, яъни, оила ўзининг дарди билан эмас, шу қути намойиш этадиган томошалар, ғоялар таъсирида яшамоқда.\nТелевизорнинг ҳукми болаларга ота-онасининг ҳукмидан кўра кучлироқ таъсир қилаётир. У туфайли болалар ва ўспиринлар катталарнинг муаммоларидан (бунга ҳеч тайёр бўлмаган ҳолда) эрта хабардор бўлмоқдалар, ижтимоий ва инсоний муносабатларнинг чигаллигидан бемаврид хабар топаётганлари туфайли ҳам уларда келажакдан хавотир ҳисси кучаймоқда.\nҚолаверса, телевизор орқали тарғиб қилинадиган маданият – чала маданиятдир. Чала маданият деганимиз – осонгина, меҳнат қилмасдан қўлга киритилган, киши онгини карахт қилувчи, эҳтиёж сезилмаган маълумотлар йиғиндисидир. Бу эса ҳақиқий маданиятнинг шаклланишига халақит беради.\nТелевизорнинг оила аъзоларига салбий таъсирини қисқача шундай таърифлаш мумкин:\nтелевизордаги турли-туман хабарлар ҳақиқатни баҳолашга, тўғрироғи, фарқлашга, мустақил изоҳлашга имкон бермайди ва кишилар онгини чалғитади;\nтелевизор қаршисида соатлаб ўтирадиган ва теленамойишлардаги ҳар қандай тарғибни ўйлаб ўтирмай «ҳазм қиладиган» аёллар ва болаларда реклама қилинаётган озиқ-овқат маҳсулотларини татиб кўриш истаги кучли бўлади ва натижада улар керагидан ортиқ еб-ичиш иллатига, семириш хасталигига дучор бўлмоқдалар;\nбутун оиланинг ўзаро суҳбатлашиш учун эмас, телевизор кўриш учун шу қутининг қаршисида жам бўлиши, ундаги намойишларни овоз чиқармасдан, миқ этмай ўтириб кўриш, оилавий муаммолардани кўра кўпроқ сериал қаҳрамонлари тақдири учун қайғуриш – оилада инсоний мулоқот тақчиллигини келтириб чиқаради. Оилада ўзаро самимий мулоқотнинг йўқлиги, ижтимоий бегоналашув ва издан чиқаётган руҳий мувозанат – бугунги кун оиласининг асосий муаммоларидир;\nсоатлаб телевизор кўриш болаларда ўқиш кўникмаси ва фикрлаш қобилиятини сусайтириб юборади;\nтелевизор орқали намойиш этиладиган хорижий кино ва мультфильмларнинг таъсири туфайли, ривожланган давлатларнинг ҳаёт тарзи ва маданияти билан ривожланаётган мамлакатларнинг миллий маданияти ўртасида тўқнашув (зиддият) келиб чиқади.\nАмерикаликлар телевизорни бекорга «Аҳмоқлар қутиси» дейишмайди. Чунки телевизор томоша қилаётган вақтимизда ҳақиқий ҳаётдан узилиб, теледунёнинг пассив аъзосига айланамиз.\nБарча салбий оқибатларига қарамай, телевизорнинг ёмон таъсирларига қарши айнан телевизорнинг ўзидан чора сифатида фойдаланиш зарур. Яъни, маданий-маърифий дасурлар намойиш этиладиган каналларни кўпайтириш, маънавий-ахлоқий мавзудаги фильмлар яратиш лозим. Оилада кўриладиган чора эса телевизор қаршисида камроқ ўтириш ва дастурларни танлаб томоша қилишдир.\nтурк ёзувчиси, психология фанлари доктори, профессор.\nTagged бола тарбияси, Сафо Сайгили, телевизор, теледунё\n← ЁМОН ТАРБИЯЧИЛАР\nАСАБЛАР «ҚАСД ОЛСА»… →


«Наполи» бош мураббийлиги учун асосий даъвогар маълум бўлди\nИталиялик мутахассис Лучано Спаллетти «Наполи»ни бошқариш учун асосий даъвогар саналмоқда.\nИталиялик журналист ва инсайдер Николо Скиранинг хабар беришича, Спалетти «Наполи» билан деярли келишувга эришган. 62 ёшли мураббийнинг Неаполь клубидаги йиллик маоши 3,5 миллион еврони ташкил этиши кутилмоқда.\nҚайд этилишича, клуб президенти Аурелио Де Лаурентиснинг шахсан ўзи Лучано Спалетти номзодини маъқуллаган.\n«Наполи» А Серия якунларига кўра Чемпионлар лигасига йўлланма ололмагач, Женнаро Гаттузони истеъфога чиқарганди.\nЭслатиб ўтамиз, Лучано Спаллетти 2019 йилда «Интер»ни тарк этгач, ҳозирга қадар ишсиз ҳисобланади.


Амалий кўникмага эга бўлмаган ходим мураккаб вазиятда қандай чора кўришни билмайди\nБарча соҳаларга инновацион технологияларнинг кириб келиши, давлат ва хусусий секторда ишга қабул қилинаётган ходимларга юқори талаблар қўйилишига олиб келаяпти.\nОлий таълим муассасалари томонидан тайёрланаётган мутахассисларнинг ишга керакли кўникмага эга бўлган ҳолда тавсия қилиш долзарб масалалардан ҳисобланади. Бироқ ўтказилаётган машғулотларнинг аксарият ҳажмини аниқ амалий машғулотлар ташкил этиб, мазмунан иш жараёнига йўналтирилмас экан, мутахассислик туридан қатъи назар юқори малакали кадрларни тайёрлаб бўлмайди.\nХорижий мамлакатлар тажрибасини ўрганиш шуни кўрсатмоқдаки, улардаги ўқув жараёни бевосита амалиётга йўналтирилган. Жумладан, Франция полиция Академиясига олий маълумотга эга фуқаролар ўқишга қабул қилинади ва икки йил давомида бевосита полиция ходимларига юклатилган вазифаларни бажаришга оид “вазиятли ўқитиш” услубида машғулотлар олиб боради. Бинобарин, бундай машғулотларнинг аксарияти амалий бўлиб, тингловчиларда хизмат қилиш даврида келиб чиқиши мумкин бўлган турли вазиятларда, полициячи томонидан бажарилиши лозим бўлган харакатлар, уларни амалга ошириш асослари ва тартиби бўйича амалий кўникмалар ҳосил қилишга қаратилади.\nАфсуски, оммавий ахборот воситаларида келтирилган мисолларга асосланиб, шуни таъкидлаш жоизки, айрим ҳуқуқни муҳофаза қилувчи органлар ходимлари, маълум вазиятларда нима қилиш кераклигини билмасдан, ўзига юклатилган вазифани тўлиқ бажармайди. Сабаби, нима қилиш кераклигини билмайди. Бунга кўплаб мисоллар келтириш мумкин. Ваҳоланки, бу вазиятда қилиниши лозим бўлган амалий ҳаракатларни билган ҳуқуқ-тартибот идоралари ходимлари вазиятга қараб тезкор равишда амалий чора кўра олиши шарт.\nЎйлаймизки, “вазиятли ўқитиш” услуби нафақат ҳуқуқни муҳофаза қилувчи органлар учун мутахассислар тайёрлаётган олий ўқув муассасаларида, балки бошқа соҳаларда ҳам кенг жорий этилиши мақсадга мувофиқ. Масалан, амалий кўникмага эга тиббиёт соҳасига энди кириб келган ходим, “вазиятли ўқитиш” амалий машғулотлари натижасида унга таниш вазиятда, ўзини йўқотмасдан, иккиланмасдан, масалан, беморга биринчи ёрдам кўрсата олишига имкон яратиши мумкин бўлади.\nАлбатта, амалий кўникма назарий билимсиз шаклланмайди, бироқ олий ва ўрта махсус ўқув муассасаларида маърузалар, семинарларнинг амалий машғулотга қараганда соат миқдорининг кўплиги, талабаларнинг амалий тажрибага эга бўлишига тўсқинлик қилади. Шу боис, мавжуд амалий машғулотлар сонини кўпайтириш, уларни соҳага йўналтириш, амалий машғулотларда амалиётда келиб чиқиши мумкин бўлган ҳолатларни инобатга олган ҳолда “вазиятли ўқитиш” усулини жорий қилиш ўз самарасини бериши ва келажакда, давлат ва хусусий сектор корхона, ташкилот ва идораларининг таълим муассасалари битирувчиларига эҳтиёж ошишига олиб келиши мумкин.\nБугунги кунда эса ёшларни иш билан таъминлашга мажбурмиз. Уларда эса кўплаб кўникмалар мавжуд эмас. Бу талаб ва таклифнинг бир-бирига мос келмаслигига олиб келмоқда.\nАдлия вазирлиги қошидаги юристларни малакасини ошириш маркази доценти,


Асоратсиз севги | Новости Фармацевтических и Медицинских компаний на портале Apteka.uz (Узбекистан)\nСевги - бу ҳар бир одамнинг баҳтини ажралмас қисмидир. Айни шу сабабли бизнинг сайёрамизда ҳаёт мавжуд. Аммо бола туғилиши ҳар доим режали ҳам исталган бўлмаслиги мумкин. Исталмаган хомиладорлик ва у билан боғлиқ абортни олдини олиш учун тезкор контрацепция ҳақида билиш фойдалидир.\nҚАРОРНИ ҚАБУЛ ҚИЛИШ УЧУН 72 СОАТ\nБизнинг дориҳоналаримизда замонавий контрацепция воситалари кўплигига қарамасдан, тезкор контрацепцияга талаб ўта долзарблигича қоляпти.\nАлбатта, контрацепция самараси жуфтлик танлаган сақланиш усулига боғлиқ. Лекин, кўза кунда синмайди, кунида синади дегандек…. – контрацептив таблеткани ичиш эсингиздан чиқиши, ёки ичиш тартибида адашшингиз, тўсиқ усули панд бериши мумкин… Баъзилар эса контрацепция тўғрисида …дан «кейин» эслаб қолишади. Нима қилиш керак? Омадга ишонишми? Афсуски, кўпчилик айнан шундай қилишади, статистика бўйича абортларнинг юқори сонлари ҳам шундан келиб чиқади! Шу каби ҳолатларни бартараф қилиш учун тезкор ёки шошилинч контрацепция ишлаб чиқарилган.\nЭСКАПЕЛНИ ТАҚДИМ ЭТАМИЗ\nБизнинг дориҳоналарда «Гедеон Рихтер» Венгрия фармацевтик компанияси томонидан тезкор контрацепция учун ишлаб чиқарилган – Эскапел дори воситаси бор. У ўзида 1,5мг левоноргестрелни сақлайди ва химояланмаган жинсий алоқадан сўнг бир маротаба биринчи 72 соат ичида қўлланилади. Эскапел овуляцияни тўҳтатади, сперматозоидларни жонсизлантиради ва эндометрийда ўзгаришлар чақириб уруғланган туҳум ҳужайранинг ёпишишига тўсқинлик қилади. Хомиладорликни олдини олиш учун ҳимояланмаган жинсий алоқадан сўнг биринчи 72 соат ичида биттагина таблеткани қабул қилиш етарлидир.\nЭСКАПЕЛ ТЎҒРИСИДА БЕШ САВОЛ\n1 Эскапел қандай вазиятларда қулланилади?\n- ҳимояланмаган жинсий алоқада биринчи 72 соат ичида.\n- режали контрацепция таблеткаларини кетма кет икки кун ичилмаганда.\n- тўсиқ усули панд берганда.\n- спермицид таблеткаси тўлиқ эримаганда.\n- кеч тўҳтатилган жинсий алоқада.\n2 Эскапелни қўллаш қоидалари\nЭскапел таблеткасини ҳайз циклини исталган кунида овқатдан катъий назар қўллаш мумкин. Эскапелдан кейин навбатдаги ҳайзгача бўлган жинсий алоқаларга таблеткани самараси тарқалмайди. Шунинг учун кейинги ҳайзгача контрацепцияни тўсқинлик усулларини қўллаш мақсадга мувоффиқдир.\n3 Эмизикли аёлларга\nЭмизикли аёлларга Эскапелни қуйидагича қўллаш мумкин: болани эмизиб бўлиб, таблеткани ичиш керак, 6 соатдан сўнг эса болани яна эмизса бўлади.\n4 Эскапелни қабулидан сўнг қачон ҳайз келиши мумкин?\nКўпчилик аёлларда Эскапел ҳайз циклини ўзгартирмайди. Баъзи ҳолларда Эскапел қўлланилганда ҳайз циклини бузилишлари кузатилиши мумкин. Ҳайз циклини ўзгариши +/- 7 кундан кўп бўлмайди.\n5 Эскапелни қабули вақтида қайси белгиларга аҳамият бермасангиз бўлади?\nЭскапелни қабулидан сўнг бош оғриғи, ҳолсизлик, кўкрак безларини таранглашиши кузатилиши мумкин. Улар бир кундан сўнг маҳсус давосиз ўтиб кетади.\nБу дори воситани режали контрацепция сифатида қўллаш мумкин эмас. Мунтазам жинсий ҳаётда режали контрацепция усулларини қўллаш мақсадга мувоффиқдир.\nТезкор контрацепция химояланмаган жинсий алоқадан сўнг исталмаган хомиладорлик ва у билан боғлиқ абортни олдини олиш учун зарур бўлган усулдир.


Ўзбекистон чегараларини кесиб ўтиш тартиби\nБожхона органи божхона назоратини ўтказаётганда заруратда қуйидагиларни амалга ошириши мумкин:\nтовар ва транспорт воситалари, шунингдек, зарур ҳужжатларни текшириш учун тақдим этишни талаб қилиш;\nтовар ва транспорт воситаларини текширувини, қонунчилик томонидан кўзда тутилган холатларда эса жисмоний шахсни шахсан текширишни олиб бориш;\nбожхона назорати мақсадларида товарлар ва бошқа предметлар пробалари ва намуналарини олиб қўйиш;\nбожхона қонунчилиги бузилишлари тўғрисидаги материалларни ўрнатилган тартибда кўриб чиқади ва жисмоний ва юридик шахсларни қонунчиликка мувофиқ жавобгарликка тортиш;\nқонунчиликда белгиланган тартиб ва ҳолатларда божхона қонун бузилишининг бевосита предмети ҳисобланган товар ва транспорт воситаларини олиб қўйиш ва мусодара қилиш;\nтерговни олиб бориш ва тезкор қидирув фаолиятни амалга ошириш;\nбожхона қонун бузилишлари фош бўлишида техник ва махсус воситаларни қўллаш.\nБожхона назоратида икки йўлакли тизим\nАвтомобиль йўллари, темир йўллар ва авиация ўтказиш пунктларида божхона назорати, декларация тўлдириш ҳамда йўловчилар ва юкни текшириш ўрнатилган тартибда икки йўлакли тизимни қўллаш билан амалга оширилади.\n«яшил» йўлак — кириб келиш ва чиқиб кетиш жойларида махсус белгиланган, жисмоний шахсларнинг кўл юки ва кузатиб борилаётган багаждаги товарларни божхона чегарасидан олиб ўтиши учун мўлжалланган жой.\n«қизил» йўлак — кириб келиш ва чиқиб кетиш жойларида махсус белгиланган, жисмоний шахсларнинг ёзма шаклда декларацияланиши лозим бўлган қўл юки ва кузатиб борилаётган багаждаги товарларни, шунингдек декларацияланиши жисмоний шахснинг ихтиёрига кўра амалга ошириладиган товарларни божхона чегарасидан олиб ўтиши учун мўлжалланган жой.\n«Яшил» йўлак бўйича божхона чегараси орқали олиб кириш/олиб чиқиш тақиқланган ёки чекланган ёхуд қиймати ва (ёки) миқдори нормасидан, божхона тўловлари солинмайдиган товарларни олиб киришнинг чекланган нормаларидан ёки божхона декларациясини тақдим этмасдан товарларни олиб чиқишнинг чекланган нормаларидан ортадиган товарларни олиб ўтаётгани гумон қилинганда ёхуд бу ҳақида ахборот мавжуд бўлса, божхона органининг мансабдор шахси бундай шахсга нисбатан божхона қонунчилигига риоя этилишини таъминлайдиган божхона назорати шаклини қўллаш ҳуқуқига эга.\nЎзбекистон божхона чегералари орқали нақд хорижий валютани олиб кириш ва олиб чиқиш\nЖисмоний шахслар томонидан олиб кирилаётган ва олиб чиқиб кетилаётган 70 000 000 (етмиш миллион) сўм эквивалентидан ортиқ миқдордаги Ўзбекистон Республикасининг нақд валютаси ва (ёки) нақд чет эл валютаси йўловчи божхона декларациясини тўлдириш ва божхона органи ходимига тақдим этиш йўли билан божхона назоратидан ўтказилади.\nЖисмоний шахснинг хоҳишига кўра эквиваленти 70 000 000 (етмиш миллион) сўмга тенг ёки ундан ошмайдиган миқдордаги нақд валюта маблағлари ҳам декларация қилиниши мумкин.\nЖисмоний шахслар томонидан Ўзбекистон Республикаси ҳудудига божхона назорати қоидаларига риоя қилган ҳолда, нақд валюта маблағларини олиб кириш чекланмаган миқдорда амалга оширилади.\nЖисмоний шахслар томонидан эквиваленти 100 000 000 (юз миллион) сўмга тенг ёки ундан ошмайдиган миқдордаги нақд валюта маблағларини Ўзбекистон Республикасидан ташқарига божхона назорати қоидаларига риоя этилган ҳолда чекловларсиз олиб чиқилади.\nЖисмоний шахслар томонидан эквиваленти 100 000 000 (юз миллион) сўмдан ортиқ миқдордаги нақд валюта маблағларини Ўзбекистон Республикасидан ташқарига олиб чиқиб кетишга қуйидаги ҳолатларда йўл қўйилади.\nТоварларни Ўзбекистон чегараси орқали олиб кириш ва олиб чиқиш\nБожхона тўловларига тортилмайдиган товарларнинг олиб киришнинг меъёрлари;\nЖисмоний шахслар томонидан Ўзбекистон Республикаси Давлат чегарасининг автойўл (йўловчи), темир йўл ва дарё ўтказиш пунктлари орқали божхона тўловлари ундирилмайдиган айрим товарларни олиб ўтишнинг миқдор нормалари;\nЖисмоний шахслар томонидан олиб кетиладиган айрим товарларнинг турлари.\nЎзбекистондан маданий бойликларни олиб чиқиш ва олиб кириш тартиби\nХорижий фуқаролар томонидан Ўзбекистонга вақтинчалик олиб кириладиган маданий бойликлар (шу жумладан, хорижий дипломатик ва консуллик ваколатхоналар раҳбарлари томонидан), тегишли божхона ҳужжатларида кўрсатилиши зарур.\nБожхона ҳужжати мазкур маданий бойликларни қайтариб олиб кетиш учун асос ҳисобланади.\nМусиқа асбоблари паспорти ва божхона органларининг қайд ёзувли камонлар ҳам шунингдек, уларнинг Ўзбекистондан тўсиқларсиз олиб чиқиш учун асос бўлади.\nМаданий бойликлар ўзида миллий, тарихий, бадиий, илмий-ақлий, маънавий-ахлоқий ва бошқа маданий аҳамиятни ифодалайдиган моддий дунё предмети ҳисобланади.\nСўнгги 50 йилда яратилган қуйидаги маданий бойликлар учун олиб кетишга рухсат талаб этмайди:\nгиламлар, гилам маҳсулотлари, каштадўзлик, сўзана (барча тикув машина ишлаб чиқаришлари);\nрасмлар репродукцияси, иконлар, санъатга оид албомлар, пластинкалар;\nсопол, чинни, биллур, ойна, ёғоч, оммавий фабрика ишлаб чиқариш металлидан қилинган предметлар, сувенир буюмлар;\n1 ёки 2 томдан ташкил топган бадиий, болалар, оммабоп адабиётлар, нота нашрлари;\nЎзбекистонда ўқиётган хорижий фуқаролар билан илмий-техник алмашиш бўйича Ўзбекистонда бўлиб турган хориж олимлари ва илмий, ўқув адабиётлари;\nдавлат пробасига эга қимматбаҳо металл ва қимматбаҳо тошлардан қилинган замонавий заргарлик буюмлари;\nорден китобчаси ёки мукофот гувоҳномасига эга тақиладиган шахсий мукофотлар;\nхалқ бадиий ҳунармандчилик ва декоратив-амалий санъат маҳсулотлари (жадвал);\nаудивизуал ва фонограмма асарлари.\nСўнгги 50 йилда яратилган ва юқорида кўрсатилмаган маданий бойликларни Ўзбекистондан олиб кетиш учун Ўзбекистондан маданий бойликларни олиб кетиш ҳуқуқидаги сертификатни олиш зарур.\nТегишли сертификатни олиш учун уларнинг эгаси Ўзбекистон Маданият вазирлигига қуйидаги ҳужжатларни тақдим этишга мажбур:\nолиб кетиладиган предметлар рўйхати;\nКўриб чиқиш муддати: 10 кун\nАмал қилиш муддати: берилган кундан бошлаб 3 ой мобайнида.\nҚатъий олиб кетиб бўлмайдиган маданий бойликлар:\n50 ва ундан ортиқ йил аввал яратилган;\nдавлат томонидан қўриқланадиган рўйхат ва реестрга киритилган;\nмузей, ахборот-кутубхона муассасалари, архивлар, идора архивлари бошқа сақланадиган жойларда мунтазам сақланадиган.\nДори воситалари ва тиббиёт буюмларини олиб кириш\nЎзбекистон ҳудудида яшаб турган беморни даволаш-профилактика муассасаси томонидан тасдиқланган тиббий кўрсатма асосида, даволаш курси доирасида даволаш учун мўлжалланган бўлса;\nЎзбекистонда ўтказиладиган халқаро илмий, маданий, спорт тадбирлари иштирокчиларини ҳамда халқаро экспедициялар иштирокчиларини даволаш учун мўлжалланган бўлса;\nЎзбекистон ҳудудига кириб келаётган транспорт воситасининг тиббий дорилар қутичаси таркибига киритилган бўлса.\nЯшаш ёки бўлиш мамлакати тиббиёт муассасаси томонидан берилган ҳужжат тақдим этилмасдан қуйидагиларни шахсий фойдаланиш учун олиб кирилади ва олиб чиқишга рухсат берилади:\nқаттиқ (таблеткалар, дражелар, гранулалар, кукунлар, капсулалар) дори шакллари учун - 100 бирликдан ортиқ эмас;\nэритма тайёрлаш учун қўлланиладиган кукунлар учун - 500 граммдан ортиқ эмас;\nгранула шаклдаги гомеопатик дори воситалари учун - 50 граммдан ортиқ эмас;\nинфузион эритмалар ва орал (оғиз орқали) қўлланиладиган эритмалар учун - 500 миллилитрдан ортиқ эмас;\nинъекциялар учун эритмалар - 10 ампуладан ёки 10 флакондан ортиқ эмас;\nташқи дорилар учун - 200 миллилитрдан ёки 200 граммдан ортиқ эмас. Батафсил ҳаволада.\nХорижий жисмоний шахслар томонидан нотижорат мақсадлар учун транспорт воситасини вақтинчалик олиб кириш\nЎзбекистонга хорижий автотранспортни олиб киришда божхона пости ходими томонидан кириш “автотранспорт воситасини қайтариб олиб чиқиш тўғрисидаги мажбуриятлар”махсус икки нусхадаги бланка расмийлаштирилади.\nБланкани расмийлаштириш учун хорижий автотранспорт воситаси эгалари (ҳайдовчилар) қуйидагиларни тақдим этиши зарур:\nавтотранспорт воситасини рўйхатдан ўтказилганлиги тўғрисидаги гувоҳнома;\nбошқа оғзаки маълумотлар.\nБланканинг биринчи нусхаси божхона постининг кириш иш юритишларида қолади, иккинчи нусхаси хорижий автотранспорт воситаси эгасига (ҳайдовчи) берилади.\nЎзбекистон ҳудудида хорижий автотранспорт воситасидан фойдаланганда унинг эгаси (ҳайдовчи) ёнида ҳар доим “автотранспорт воситасини қайтариб олиб чиқиш тўғрисидаги мажбуриятлари” олиб юриши мажбур.\nМазкур транспорт воситаси божхона ҳудудида бўлишининг умумий муддати жами календар йили мобайнида 90 календар кундан ошиши мумкин эмас.\nТранспорт воситасини мазкур санадан ошган даврга олиб кириш кунига мотор ҳажмининг ҳар бир куб сантиметри учун 0,01 АҚШ доллари миқдоридаги йиғим ҳар бир кечиктирилган кун учун тўлаш шартида рухсат берилади.\nЎзбекистон Республикаси Божхона кодекси\nЎзбекистон Республикаси Вазирлар Маҳкамасининг қарори. 814-сон. 11.10.2017 й.\nЎзбекистон Республикаси Вазирлар Маҳкамасининг қарори. 605-сон. 31.07.2018 й.\nЎзбекистон Республикасининг "Давлат божхона хизмати тўғрисида"ги қонуни.


Эл дардига эш бўлиш керак — 21asr.uz\nЭл дардига эш бўлиш керак\nИнсоннинг бошига бирор ташвиш тушса, ундан халос бўлиш учун изланади, ўйланади, кимдандир маслаҳат, йўл-йўриқ сўрайди, охири чораси топилади. Лекин маҳалла-кўй ёки қишлоқ аҳлини қийнаётган мушкулликлар юзага келса-чи? Ҳар қанча югуриб-елингани билан масалага ижобий ечим топилмаса, пайсалга солинса, қаерга, кимга мурожаат этиш керак? Ана шундай пайтда, албатта одамлар ўзлари ишониб сайлаган депутатни излаб қолишлари табиий. Қизиқ томони, шу йил бошидан бери бу борада вазият бутунлай ўзгарди: яъни, энди сайловчи депутатни излаб юрмайди, аксинча, халқ вакилининг ўзи фуқаролар ҳузурига бориб дарду-қувончларига шерик бўлмоқда.\nШу маънода O‘zLiDePдан сайланган самарқандлик депутатлар ҳам Президентимизнинг шу йил 12 июлдаги тарихий учрашувда айтган танқидий-таҳлилий фикр-мулоҳазаларидан тўғри хулосалар чиқаришга ҳаракат қилишяпти. Имкони борича турли масалалар бўйича қилинаётган ёзма ва оғзаки мурожаатларни чуқур ўрганиб, ўз жойида ечим топишга ҳаракат қилишмоқда.\nХалқ депутатлари Самарқанд вилоят Кенгаши депутати Толиб Эшмоновнинг бу борада фаоллик кўрсатаётгани кўпчиликка манзур бўлаётир. Айтиш керакки, ҳар қандай муаммога ўз-ўзидан осон ечим топилмайди. Бошқа ҳудудларда бўлгани каби Самарқанд вилоятида ҳам айрим муаммолар юзасидан ортиқча оворагарчилик, тўрачилик, қоғозбозлик каби иллатлардан қутулиш мушкул кечаётгани ҳақиқат. Масалан, агар ўтган йили партиямиздан сайланган депутат йигирмага яқин оғзаки ва ёзма равишда депутат сўровлари билан чиқиб, аҳолини ўйлантираётган муаммоларни ҳал этишга эришган бўлса, жорий йилнинг 9 ойида турли идораларга йигирмадан ортиқроқ депутат сўровлари билан мурожаат этди.\n– Депутат сайлов арафасида эл-улус ишончини қозониш учун қанчалик куйиб-пишиб ҳаракат қилган бўлса, ундан кейин ҳам одамларнинг қувонч-ташвишини ҳам ўзиники деб қабул қилсагина обрў-эътибор қозонади, – дейди O‘zLiDeP депутатлик гуруҳи аъзоси Толиб Эшмонов. – Албатта, ҳар бир кунимиз сайловчилар билан мулоқотда ўтади, десак, муболаға бўлмайди. Ўзимдан қиёс, кимлиги, қайси ҳудуддан эканлигидан қатъи назар, қандай масалада мурожаат этса, эътиборсиз қолдирмайман. Аввало, тегишли идораларга ёзма равишда сўровлар юборганимдан кейин, қўшимча тарзда яна оғзаки тарздаям натижаси билан қизиқаман. Имкони борича бамаслаҳат ечим топамиз. Акс ҳолда, депутат сайловчи олдида мулзам бўлиб қолиши ҳеч гапмас.\nЯширмайман, бизнинг сўровларимизга панжа орасидан қарайдиган масъулиятсиз раҳбарлар ҳам йўқ эмас. Ўтган йили номзодим қўйилган Иштихон тумани Халқобод сайлов округи ҳудудига қарашли аввалги Кубай маҳалласида яшовчи аҳоли кўп йиллардан буён трансформатор эскиргани туфайли электр энергиясида узлуксиз узилишлар бўлаётганидан шикоят қилишган эди. Ҳатто бу борада ўзбошимчалик билан қилинган хатти-ҳаракат туфайли кўнгилсиз воқеа ҳам содир бўлган экан. Бу масала бўйича вилоят электр тармоқлари корхонасига икки марта депутат сўрови билан чиқдим. Вилоят миқёсида натижа чиқмагач, республикадаги тегишли вазирликка мурожаат этганимдан сўнггина муаммо ижобий ҳал бўлди...\nДарҳақиқат, жорий йилда ҳам депутат бундай хайрли ишларга бош-қош. Хусусан, Пахтачи туманидаги Қарнабота қишлоғида сайёр учрашувлар чоғида Чашма маҳалласида яшовчи Муҳтарама Ҳимматова бу ҳудудда кутубхона йўқлигидан шикоят қилган эди. Бу долзарб муаммога ечим топиш мақсадида вилоят ҳокимлигига сўров жўнатилди. Орадан кўп вақт ўтмасдан сайловчининг ҳақли талабига кўра қишлоқда кўзи ожизлар учун махсус кутубхона ташкил этилди. Шунингдек, қарнаботаликларнинг газета сотиладиган матбуот дўкони очиш бўйича қилган мурожаати ҳам ҳал этилиб, бир нафар иш ўрни яратилди.\nЭл дардига эш бўлаётган Толиб Эшмоновнинг деярли бўш вақти йўқ. У шу кунларда яна бир муаммони ҳал этиш арафасида. Депутат сўрови асосида Кубай маҳалласида жойлашган 6 та қишлоқ ҳудудидан ўтувчи катта йўлни асфальт қилишга розилик билдирилибди...\nКўнгилни чоғ қиладиган ана шундай қанотбахш янгиликлар кўпайсин деб ният қиламиз.\nВатаним тақдири – менинг тақдирим


АҲОЛИ МАНФААТЛАРИНИ КЎЗЛАБ… » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / АҲОЛИ МАНФААТЛАРИНИ КЎЗЛАБ…\n4-06-2018, 11:33, admin\nҲар бир мурожаат ортида инсон тақдири туради. Бинобарин, мамлакатимизда амалга оширилаётган изчил ислоҳотлардан кўзланган асосий мақсад инсон манфаатларини таъминлашга қаратилган. Бу Учқудуқ тумани «Алтинтау» овул фуқаролар йиғинида ўтказилган сайёр қабулда ҳам фуқаролар муаммосига вақтида ва оқилона ечим топилганида яна бир карра намоён бўлди.\nСайёр қабулда Ўзбекистон Республикаси Президентининг Навоий вилоят Халқ қабулхонаси раҳбари И.Разиқов, туман ҳокими С.Хамроев. тегишли вилоят ва туман корхона-ташкилот раҳбарлари, ҳуқуқ-тартибот идорлари вакиллари иштирокида мавжуд муаммо ва масалалар атрофлича ўрганиб чиқилди.\nЖумладан, овул фуқароси А.Тилеубаева олдинги сайёр қабулда ногиронлик даражасини аниқлаш бўйича мурожаат этган эди. Зарафшон туманлараро тиббий меҳнат эксперт комиссияси хулосаси берилиб, унга нафақа тайинлангани учун ўз миннатдорчилигини билдирди.\n«Алтинтау» ОФЙ фуқароси Д.Сийитов овул ободончилигига эътиборни ошириш мақсадида ахлат ташлайдиган қутилар ўрнатилиши юзасидан таклиф билдирди. Масала шу ернинг ўзида «Тоза ҳудуд» УК Учқудуқ филиалига юклатилиб, ижобий натижаси ҳақида фуқарога жавоб хати юборилиши топширилди.\nОвулнинг иш сўраб мурожаат этган бир нечта аҳолиси фуқаролар йиғини қошидаги ҳақ тўланадиган жамоат ишларига жалб қилинди.\nШунингдек, А.Бисенова ўзи яшаб турган уйнинг том қисмини шифер қилиб беришда амалий ёрдам сўради. А.Алтинбаева, А.Абуова. Н.Гайипов сингари фуқаролар ҳам шу масала хусусида мурожаат этди. Уларнинг мурожаатлари кам таъминланган, боқувчисини йўқотган оилаларни қўллаб-қувватлаш дастурига киритилиб, амалий кўмак бериш чоралари белгиланди.\nОвулнинг яна бир фуқароси А.Қодиркулова фуқаролик олишда ҳамда биометрик паспорт билан таъминлашда амалий кўмак сўради. Фуқаронинг мурожаати туман ички ишлар бўлими миграция ва фуқароликни расмийлаштириш гуруҳига амалий ёрдам бериш учун йўналтирилди.\nБундан ташқари, овулнинг Т.Байменов, Т.Кунбасова сингари фуқаролари эҳтиёжманд оилаларга берилаётган маиший техникалардан беришларини сўраб мурожаат этди. Ушбу фуқароларнинг оилавий шароити ўрганилиб, сўнгра кам таъминланган оилаларни ижтимоий қўллаб-қувватлаш дастурига киритилиши тушунтирилди.\nБу каби сайёр учрашув туманимизнинг «Кокпатас» маҳалла фуқаролар йиғинида ҳам ўтказилди. Сайёр учрашувда аҳоли томонидан ичимлик суви таъминотини яхшилиш масаласи ўртага ташланди.\nШунингдек, аҳоли яшаш пунктидан 1 км масофада мунтазам равишда конда портлатиш ишлари олиб борилиши натижасида уй-жойлар ва ижтимоий соҳа объектлари ёрилиб, дераза-эшикнинг ойналари синиш ҳолатлари тез-тез кузатилмоқда. Бу ҳолатларни бартараф этиш мақсадида Ўзбекистон Республикаси Президентининг вилоят Халқ қабулхонасига тегишли ҳужжатларни илова қилган ҳолда мурожаат этиш билдирилди.\nЎтказилаётган сайёр қабулларда одамларни ўйлантираётган муаммоларга ечим топишнинг бундай самарали механизми уларнинг бугунидан рози бўлиб яшаши, эртанги кунга ишончи янада мустаҳкам бўлиши, юртимизда кечаётган улкан ўзгариш ва янгиланишларга дахлдорлик туйғуси юксалишида муҳим аҳамият касб этмоқда.


Нөксте «16 күн зорлыққа қарсы» акциясы даўам етпекте » Informaсiyalɩq portal\n25-ноябрьден баслап Өзбекстан бойлап ҳаял-қызларға зорлық ислетиўдиң алдын алыў бойынша «16 күн зорлыққа қарсы» акциясы старт алды. Жақында Нөкис қаласындағы Республикалық балалар жас өспиримлер спорт мектебинде усы акцияның 2019-жылдағы «Zorlıqsız shańaraq» ураны менен спорт илажи өткерилди. Онда сөзге шыққан спорт мектебиниң директоры Улукбек Жуманиязов елимизде спорт тараўында жаратылған имканиятлар ҳаққында сөз етти.\nРеспублика «Истиқболли авлод» социаллық-информациялық орайының Қарақалпақстан бөлими баслығы Наталья Абдуллаева өткерилип атырған илаждиң әҳмийети ҳаққында жыйналғанларға мағлыўмат берди. Спорт мектебиниң гимнастика менен шуғылланыўшы жас өспирим қызлары тәрепинен жыйналғанларға көркем шығыўлар қойып берилди.\n4-12-2019, 13:21 |


Боғчага фарзандни жойлаштириш хизматлари ҳам Давлат хизматлари марказлари томонидан амалга оширилади | farzand.uz\nБоғчага фарзандни жойлаштириш хизматлари ҳам Давлат хизматлари марказлари томонидан амалга оширилади\nХабарлар\t 02/04/2018 0 Sayt admini\n2018 йил 1 апрелдан бошлаб, Болаларни давлат мактабгача таълим муассасаларига қабул қилиш бўйича давлат хизматлари олиш учун жисмоний шахслар фақат Давлат хизматлари марказлари ёки Ягона интерактив давлат хизматлари портали орқали мурожаат қилади, деб ёзади Kun.uz. Бу ҳақда болаларни давлат мактабгача таълим муассасаларига қабул қилиш бўйича давлат хизматлари кўрсатишнинг маъмурий регламентини тасдиқлаш тўғрисидаги Вазирлар Маҳкамаси қарорида шундай дейилади.\nУшбу қарорга кўра, йўлланмалар муассасаларда ўринлар бўшаган куни навбатга мувофиқ расмийлаштирилади. Бунда имтиёзли рўйхатга киритилганлар бўйича йўлланмалар умумий рўйхатга киритилганларга нисбатан биринчи навбатда расмийлаштирилади.\nШунингдек, ногирон бўлган шахсларнинг болалари; уч нафар ёки ундан кўп болалари бўлган оилаларнинг болалари; ҳарбий хизматчиларнинг ва ҳуқуқни муҳофаза қилиш органлари ходимларининг болалари; талабалар ва педагогларнинг болалари; етим болалар ёки ота-онасининг қаровисиз қолган болалар; бошқа муассасалардан ўтказилган болалар; акалари ёки опалари ушбу муассасанинг тарбияланувчилари жумласидан бўлган болалар имтиёзли рўйхатга киритилади.\nҚарорда таъкидланишича, болаларни муассасага қабул қилиш бўйича давлат хизмати бепул амалга оширилади.


Қўли гул ҳунармандлар: Қўқондаги фестивалнинг энг сара суратлари\n12:23 13.09.2019 (Янгиланган 12:26 13.09.2019)\nҚўқон шаҳрида илк Халқаро ҳунармандчилик фестивали бўлиб ўтмоқда. Фестивалнинг ёрқин суратлари - Sputnik фотожамланмасида.\n2019 йилнинг 10-15 сентябр кунлари Қўқон шаҳрида Халқаро ҳунармандчилик фестивали бўлиб ўтмоқда. Унда 1116 нафар ҳунарманд, жумладан, 191 нафар хорижликлар иштирок этмоқда. Бу ҳақда Sputnik Ўзбекистон мухбири хабар қилмоқда.\nХудоёрхон ўрдаси фестивалнинг асосий майдонига айланган.\nКелажакда Ҳунармандчилик фестивали ҳар икки йилда бир марта бўлиб ўтиши режалаштирилган.\nФестиваль Маданият вазирлиги, Туризмни ривожлантириш давлат қўмитаси, Савдо-саноат палатаси, “Ҳунарманд” уюшмаси, Ўзбекистон Бадиий академияси ҳамда Фарғона вилояти ҳокимлиги иштирокида ташкил қилинади.\nУшбу фестивалнинг асосий мақсади - ўзбек халқининг тарихи ва маданий ҳаётини кенг ёритиш, ўзбек миллий ҳунармандчилигини намойиш қилиш, маданий-гуманитар алоқаларни халқаро миқёсда кучайтириш, авлоддан-авлодга ўтиб келаётган ҳунармандчилик мактабларини сақлаш ва қайта тиклашдир.\nФестивалннг энг сара ва ёрқин суратлари - Sputnik Ўзбекистон фотожамланмасида.\nҚаҳрабо санъати ҳам намойиш этилди.\nҚўй жунидан тикилган рўмол\nФестиваль доирасида модалар кўргазмаси бўлиб ўтди.\nҚўлда пахтага ишлов бераётган қизлар\nҚўқон шаҳрида халқаро ҳунармандчилик фестивали\nМиллий гиламларни тўқиш\nНозик дид, юксак маҳорат билан яратилган дунёдаги энг катта сўзана. Узунлиги 25, эни эса 6 метрни, оғирлиги 60 килограммни ташкил этади.\nҲунарманд дўконидаги тақинчоқлар\nХалқ оғзаки ижоди намуналари ижро этаётган аёллар.\nМиллий либосдаги қиз\nЎймакор уста иш жараёнида.\nТадбир давомида ҳунармандлар намойиши бўлиб ўтди.\nВ рамках мероприятия прошел даже парад ремесленников.


Терма жамоа гвардиячилари №10. Виктор Карпенко / CHAMPIONAT.asia\n08:40Илҳом Юнусов “Цементчи”га ўтади...ми? 1 08:33“Лестер” ҳужумчиси “Челси”га ўтиши мумкин 0 08:16“Сўғдиёна” Шерзод Ҳакимовга қизиқмоқда 4 08:16Арсен Венгер: Мхитарян бенуқсон ўйинчи 3 08:00Килиан Мбаппе: Ҳаммаси жойида 0 08:00Бугун 16:30. Жанубий Корея U-23 - Ўзбекистон U-23 36 07:33Генрих Мхитарян: Ҳар доим “Арсенал”да тўп суришни орзу қилганман 16 07:18Бенземанинг агенти: Карим бундай муносабатга лойиқ эмас 11 07:05Юрген Клопп мағлубиятдан сўнг нималар деди? 13 06:55АПЛ. “Сити”ни юта олган Клопп шогирдлари аутсайдер “Суонси”га мағлуб бўлди 12 02:41Жозе Моуринью: “Манчестер Юнайтед” Мхитарянни унутмайди” 3 02:19Икром Алибоев: «Ҳатто хориждан ҳам таклифлар олгандим» 5 01:57Маскерано эртага расмий тадбирда “Барселона” билан хайрлашади 8 01:36Алексис Санчес: “МЮ” тарихига биринчи чилилик сифатида киришимдан бахтиёрман" 22 01:15“Вердер” Ташчига қизиқиш билдирмоқда 1\nТерма жамоа гвардиячилари №10. Виктор Карпенко\n07 мар 17:41\nҲафтанинг ҳар жума куни ўқувчиларимизга Ўзбекистон миллий терма жамоаси сафида энг кўп ўйин ўтказган футболчилар ҳақида маълумот бериб боришда давом этамиз.\nБугун Ўзбекистон терма жамоасида ўйин ўтказиш бўйича 10-ўринда турган ярим ҳимоячи Виктор Карпенко ҳақида маълумот берамиз. Айни пайтда “Локомотив” клубида фаолият олиб бораётган ҳамюртимиз 60 марта миллий терма жамоа сафида майдонга тушган.\nКарпенко 60 учрашувнинг 18тасида тўлиқ ўйнаган. 32 марта асосий таркибда майдонга тушган ҳамда учрашув давомида алмаштирилган. Қолган 10та баҳсда мураббий томонидан захирадан майдонга туширилган. Виктор Карпенко миллий терма жамоа сафида жами 3951 дақиқа ҳаракат қилган.\nИлк ўйини, голи ва сариқ карточкаси\nКарпенко терма жамоадаги ўз дебютини 2003 йилнинг 4 февралида Белоруссияга қарши ўртоқлик учрашувида ўтказган. Уни терма жамоага Равшан Ҳайдаров жалб этган. Ўша куни ярим ҳимоячи асосий таркибда майдонга тушган 74 дақиқа ўйнаган. Минксда бўлиб ўтган баҳсда дуранг қайд этилган – 2:2.\nУ терма жамоа сафидаги 60 учрашувда 1 марта огоҳлантириш олган. Карпенко ўзининг илк ва ягона сариқ карточкасини 2009 йилда ЖЧ-2010 саралашида Баҳрайнга қарши ўйинда олган.\nВиктор Карпенко Ўзбекистон терма жамоаси сафида 4та гол урган.\nИштирок этган мусобақалари\nҚаҳрамонимиз Осиё Кубоги-2007 ва 2011 саралаши ва финал босқичиларида иштирок этган. Бундан ташқари Карпенко ЖЧ-2006, 2010 ва 2014 саралашларида ҳам майдонга тушган.\nОсиё Кубоги-2007да Ўзбекистон гуруҳда Малайзияни (5:0), Хитойни (3:0) мағлуб этган, Эронга таслим бўлган (1:2). Чорак финалда Саудия Арабистонига ютқазиб қўйиб (1:2 )мусобақани тарк этган. Карпенко учта ўйинда майдонга тушганди.\nҚатардаги Осиё Кубогида Карпенко Қатар ва Қувайтга қарши ўйинларда тўлиқ ўйнаганди. Хитой, Австралия ва Жанубий Кореяга қарши баҳсларда бошқа футболчиларга алмаштирилган эди.\nРақиб терма жамоалар\nУ футболчи сифатида 30та давлат терма жамоаларига қарши майдонга тушган. Энг кўп Баҳрайнга қарши ўйнаган – 7 марта. Кейинги ўринда Саудия Арабистони ўрин олган - 5та ўйин.\nЮқорида айтиб ўтганимиздек Карпенко терма жамоа сафида атига бир бор сариқ карточка билан жазоланган. Футболчи бу огоҳлантиришни ЖЧ-2010 саралаши доирасида Баҳрайнга қарши сафарда ўйинда олганди.\nКарпенко 2003-2012 йиллар давомида терма жамоада фаолият олиб борган. У 2011 йилда энг кўп учрашув ўтказган – 14та.\nВиктор Карпенко терма жамоадаги энг сўнгги учрашувини 2012 йил 6 август куни Ливанга қарши ўтказган. ЖЧ-2014 саралашидаги ўйинда дуранг қайд этилган 1:1.\nВиктор Карпенконинг юбилей ўйинлари\nКейинги жума куни Одил Аҳмедов ҳақида маълумот берамиз.\nНарзулла Сайдуллаев тайёрлади.


ТОШКЕНТДА ИЛК ИННОВАЦИОН АВТОМАКТАБ — AVTOTEST ИШГА ТУШДИ\nПойтахтимизда мамлакатимиздаги илк инновацион автомактаб — AVTOTESTнинг расмий очилиш маросими бўлиб ўтди. Тантанали тадбирга таклиф этилган меҳмонлар ва журналистларга ўқитишда тамомила янгича ёндашувни тақдим этувчи лойиҳанинг ишланмалари намойиш этилди.\nУнда таъкидланишича, AVTOTEST инновацион мактаби ҳайдовчиликнинг мумкин қадар самарали ва қулай ўргатилиши учун таълим ва технологияларнинг энг сўнгги ютуқларига асосланган қарорлар мажмуини тақдим этади. Лойиҳа ташкилотчилари саводхонлик асосида ва маданиятли тарзда транспортни бошқариш орқали йўл ҳаракатининг хавфсизлигини таъминлаш компаниянинг асосий вазифаси эканини қайд этишмоқда.\n— Маълумки, йўл-транспорт ҳодисаси Жаҳон соғлиқни сақлаш ташкилоти томонидан ўлим сабабларининг биринчи ўнталигига киритилган, — дейди AVTOTEST компанияси директори Комилхўжа Маҳамадхўжаев. — AVTOTESTни ташкил этиш ғояси мазкур ачинарли статистикани ўзгартириш билан боғлиқ бўлди. Йўл-транспорт ҳаракатида қоида бузилиш ҳолатлари қайд этилар экан, бизнинг асосий мақсадимиз бу салбий ҳолатларнинг олдини олишга қаратилган.\nAVTOTEST автомактаби пойтахтимизнинг Навоий кўчаси 1-уйдаги замонавий бинода жойлашган бўлиб, энг сўнгги замонавий технологиялар, ўқув жиҳозлари билан таъминланган бўлиб, синфхоналар юқори даражали қулайликларга эга. Бу ерда ўқувчилар учун дам олиш жойлари, кичик кутубхона, Wi-Fi тармоғи ва кафетерий мавжуд бўлиб, ўз навбатида, таҳсил олувчилар ҳатто бино йўлакларида юриб ҳам билимларини оширишга шароит яратилган.Аудиториялар интерфаол доскалар билан жиҳозланган.\nЭътиборлиси, бу ерда ўқитишда анимацияли роликлар қўлланилади, ўқитувчилар эса дарсларни осон эслаб қолишга ёрдам берувчи психологик тадқиқотлар асосида тузилган замонавий педагогик услублардан фойдаланадилар. Ўйинли баҳс-мунозараларни, муҳокама, интерфаол гуруҳ ўйинлари кабиларни ўз ичига олувчи таълим беришнинг ноёб усули фокус гуруҳларда муваффақиятли синовдан ўтказилди.\nAVTOTESТда амалий дарсларга ҳам алоҳида эътибор қаратилган. Хусусан, биринчи ёрдам кўрсатиш кўникмаларини қўллаб кўришлари учун тиббиёт муляжлари, ҳар бир талаба автомобилларнинг тузилишини батафсил ўрганиши учун уларнинг механик қисмлари ва интерактив стендлар мавжуд.\nАвтомактаб фаолиятининг муҳим хусусиятларидан бири — бу, сифат назоратидир. Сифат назорати талабалар ва ўқитувчиларнинг аудиторияларга ўз вақтида келиши, талабаларнинг дарсларда фаолликлари, ўқитувчилар фаолиятининг сифати ва уй вазифаларининг бажарилиши кабиларни ўз ичига олади.\n— AVTOTESTнинг биринчи мактабининг очилиши биз учун муҳим воқеа, — дейди К.Маҳамадхўжаев. — Инновацион автомактаб ғояси лойиҳани ишга тушириш муддатида бизни илҳомлантириб келди ва биз меҳнатимизнинг илк натижаларини кўриб турганимиздан хурсандмиз. Биз йўлларда хавфсизликка интиламиз ва юқори маданиятли ҳайдовчилик кўникмаларини тарғиб этишни мақсад қилганмиз.


Дониёр Усмонов: “Охирги йилларда жароҳат мени бироз қийнаб қўйди” / CHAMPIONAT.asia\nДониёр Усмонов: “Охирги йилларда жароҳат мени бироз қийнаб қўйди”\n07 янв 2018 18:42\nТеглар : Дониёр УсмоновНавбаҳор\nИқтидорли ҳужумчи Дониёр Усмоновни мухлислар яхши билишса керак, бундан бир неча йил аввал олий лиганинг кашфиётларидан бири бўлганди.\nАйниқса у “Қўқон-1912”да ўйнаб юрган пайтида ишқибозларнинг эътиборини ўзига тортган. Тезкор ҳужумчилар тоифасига кирадиган Дониёрни яқинда “Навбаҳор” билан хайрлашгани ҳақида эшитдик.\n- Дониёр, яқинда сизни “Навбаҳор” лагерини тарк этганингиз ҳақида эшитдик. Айни дамда нималар билан бандсиз ?\n- Ҳа, тўғри. Мавсум-2017нинг иккинчи қисмини ижара асосида Наманганда ўтказдим. Жамоа билан ўзаро келишув ниҳоясига етгач, ҳамкорликни тўхтатдик. Ҳозирча уйдаман. Ўзим индивидуал тарзда шуғулланиб турибман. Энди янги мавсумни бошқа жамоада ўтказишим аниқ.\n- “Қўқон-1912”дан кетканингиздан кейин бир маромда ўйнаб кета олмаяпсиз. Бунга нима сабаб бўлмоқда?\n- Ҳа, шундай. Биласизми “Локомотив”га қайтганимдан кейин у ерда мураббийлар томонидан менга нисбатан ишонч юқори бўлмади. Балки ўзим берилган имкониятлардан унумли фойдалана олмагандирман? Аммо кам ўйин амалиёт сабабли, табиийки кутилган даражада ўзимни кўрсата олмадим. Кейин “Олмалиқ”қа кўчиб ўтдим. Афсуски ўтган йили чемпионатнинг биринчи туридаёқ жиддий жарохат олиб, узоқ вақт майдон ташқарисида қолиб кетдим. Ушбу омиллар ҳам юқори даражада ўйнашимга тўсқинлик қилди.\n- “Лочинлар” таркибига бориб қўшилганимда жарохатлар ортда қолганди ва ўзимни жуда яхши хис қилганман. У ерда кўпроқ захирада қолиб кетишим бу – мураббийнинг қарори бўлди. Ўзимга қолса ҳар бир баҳсда майдонга тушиб, клубга ёрдам берардим. Лекин мураббийнинг қарорини доим ҳурмат қиламан.\n- Яна аввалги спорт формангизга кириб олиш учун қанча вақт керак?\n- Ўйлайманки, менга бунинг учун машғулотлар эмас балки кўпроқ ўйин амалиёти зарур. Чунки учрашувлар орқали аввалги ишончни қайтариш мумкин бўлади.\n- Яқин орада сизни қайси жамоа таркибида кўришимиз мумкин?\n- Хуқуқий жиҳатдан ҳамон “Локомотив” аъзоси ҳисобланаман. Кейинги тақдиримни ушбу клуб раҳбарияти ҳал қилади. Менимча яқин орада суперлига клубига қўшилсам керак.\nКанчельскис матбуот анжуманида "Андижон" футболчиларини раққосаларга тенглаштирди, ҳакамни эса умрбод футболдан четлатиш шартлигини айтди (тўлиқ) 477